text:
Ilmu Pengasih dalam Lontar Piwelas
Lontar milik : Ida Rsi Bujangga, Gria Tegal Cangkring, Negara.
Piwelas adalah jenis lontar kediatmikan yang tergolong ilmu kawisesan pangiwa.
Piwelas adalah kata bahasa Bali yang berarti pengasihan.
Lontar tersebut tidak hanya memuat aji pengasihan atau guna-guna, tetapi juga ilmu hitam yang lainnya, yaitu aji pengiwa dan pangliyakan.
Aji pengasihan atau guna-guna yang dimaksud adalah:
- Piwelas Ni Rangdéng Dirah,
- Piwelas Bhatara Ghana,
- Piwelas Jarring Sutra, dan
- Piwelas Kama Tantra.
Aji pangiwa dan pangliyakan yang dimuat dalam lontar tersebut adalah:
- Kaputusan Bhatari Dhurga,
- Kaputusan Siwa Sumdhang,
- Kaputusan Batur Klika,
- Waringin Mas,
- Tumpang Wredha,
- Brahma Sumeru,
- Pangliyakan Kandhaphat,
- Kaputusan Sang Hyang Aji Lawéyan, dan
- Kaputusan Léyak Gundul.
Selain ajian-ajian tersebut, lontar yang diberi judul piwelas milik Ida Rsi Bujangga, Geriya Tegal Cangkring, Negara itu, juga memuat ajian-ajian yang lain, seperti:
- Pamancut Guna,
- Tungkub Buwana,
- Tutulak Pangraksa Jiwa,
- Paséwakan,
- Tutulak Sakti,
- Pametuwan Bhuta ring awak,
- Sasirep Kaputusan Maling Maguna, dan sebagainya.
berikut ini sekilas isi lontarnya:
1a. Iti Piwelas Ni Rangdéng Dirah, úarana, sekar pulet, wé amangan, mantra: Ong segara mumbul, gunung rubuh, segara asat, gégér, gégér, gégér, prawatek déwata kabéh, gandharwa, gandharwi, paran sangkaning gégér, Ni Randéng Dirah, amasang guna wisésa, turun Sang Hyang Prajapati, Bhaþari Dhurga angetus atma jiwané si anu, lengleng bungeng si anu aningalin awak sariranku, aku masusupan ring surya candra, rahina sih, wngi sih, …(lontar putus)… Ni Rangdéng …
1b.Dirah apasang guna tandruh ring rat si anu, aku juga angen, Ong gento akasa osah si anu lawan ingsun, méré… (lontar putus), dén asih, Ong manik kresna Ni Rangdéng Dirah, mulaning asih, sida sih nama swaha.
Nyan Piwelas Bhaþara Ghana, úarana, sarining sekar, sipatakna ring alista, mantra: idhepaku smaranggana rumasuk ring awak sariranku, wanih sira andaluh Ki Bhaþara Smara, wanih sira andalu ingsun, pangawakku Bhaþara Ghana, aku andawut,…
2a. atma jiwané si anu, ring nétra marganira, mulih ring karnasula, marén si anu, aturu lawan ingsun, poma, poma, poma.
Iti Piwelas Jarring Sutra, ngaran, úarana, toyo, wéh inum, mantra: Ong thirthanku kumrenyes kidalaanga, masuking jaring sutra, saking ibu pretiwi, énak to ya pangrarawupaningulun, wésih tekén aku, si anu sih maring aku, tka kédep sidhi mandhi mantranku.
Jaran guyang, úarana … (lontar putus), 11, bidang, …
2b. …(tak terbaca), ulig wdakna, mantra: Ong wdakku luhuring akasa, tuntunen lawéné, papasanganing sora soré, suri suri, Sang Hyang Aditya kawuh runtuh, mnék aku ke swargan, tuwun aku ke gumi pretiwi, katinggalan aku baan Sang Hyang Widyadara Widyadari, genter pater gégér prawatek déwata kabéh, paran sangkaning gégér, Ki Jaran Guyang amasang guna, wastu sih Bhatara Hyang Asmara, Bhatara Hyang Asmari, putih tka uli kaja kangin, angbirakna atmané si anu, angétan, angidul, angulon…
3a. angalor, satus nawun si anu, lengleng tumingalin awak sariranku, tka buduh édan atiné si anu tumingalin awak sariranku, kédep sidhi mandi mantranku.
Iti Pamancut Guna, úarana, toya sugiang muah inum, mantra: idhepaku Sang Hyang Sada Siwa amancut guna, amancut piwelas, mulih maring pantara waya, tka sinang, luya jati, hning sarirané pun anu, tka sinang, tka sinang, tka sinang.
Piwelas Kama Tantra, úarana, temako wéh pangan, mantra: ih Nini Kamaratih, sumurup ring Kamajaya, si anu sumurup ring aku, sira kama bang, ingsun kama putih…
3b.abang mulih ring putih, leng leng si anu aturua lawan ingsun,
sih, 3x.
Paséwakan, úarana, sisig, mantra: Ong muncar akasa, mumbul pretiwi, Sang Hyang Taya masang gunna, rupanku kadi smara, téjanku surya candra, suaranku madhu drawa, pakepku manik astagina, sing andulu pada welas dén asih, lengleng bungeng tumingalin aku, sih sih sih, ket puliket.
Iti Tutulak Sakti, úarana, saka wnang, sakayunta wenang, lkas wenang, sagenah mantra wenang, babayon kawasa, úarana, maswi, bañu, lemah, sembar, ping 3, phalanya…
4a.salwiring ala mangsul dénta, salwiring tamba mantra wenang, mantra: Ong indhata kita kamung sarwa bhutha pisacca, pulung dengen sanak sakwéhta, singgah singgah sangkéng ungguwanta, raksa, kemit aku, ring tegal ring alas, ring ukir, ring segara, ring kayangan, ring pancuran, ring lwah, ring sendang, ring sumur, ring kubuwan, ring panglahan, ring pasar, ring pomahan, dén dengen sanak-sanakta, tan panarik kaming kita, hapan aku mawak Sang Hyang Tri Purusa Sakti, Ong sarwa bhutébyo duratah dhuratah, A, I, U, A, tlas. Pingiten aja wéra.
4b. Iti Guru Wisésa, maka panembahan léyak kabéh, úarana, saka wnang, mantra: ih léyak gundul metu saking sapta petala, Sang Anthabhoga gurun sira, hda ki léyak gundul mai marakang kawisésan maring siyaku, salingké ki léyak gundul tara nembah maring si aku, Sang Ananthabhoga ja nembah ring siyaku. Ih léyak ireng, metu saking wisnu loka, I Jong Biru gurun sira, hda ki léyak ireng mai marakang kawisésan maring siyaku, salingké ki léyak ireng tara nembah maring siyaku, I Jong Biru ja nembah maring siyaku.
5a. Ih léyak anggrék, metu saking gunung agung, Indrapatti gurun sira, hda ki léyak anggrék mai marakang kawisésan maring siyaku, salingké ki léyak anggrék tara nembah maring siyaku, Indrapatti ja nembah maring siyaku, Ong Ong Ong, mulih sira maring sapta patala, maka katiga, wus mangkana mantuk sira ring wisnu loka, maka katiga, wus mangkana, mantuk sira maring indra loka, maka katiga, aminta sarwa sari, léyak gundul, léyak ireng, léyak anggrék, medal idha ratu iring, poma, 3x, Hyang Bhaþara Guru tumurun ring gu…
5b. nung agung, matatakan kala cakra, macacupu mas, sabda swaranta tapakan siyaku, gni murub ring arepku, aku mangalah sakti, jeng, 3x.
Iti Tungkub Buwana, ngaran, utama dahat, aja wéra, mantra: mas putih mandadi mas kuning, aku anganggon pasron Bhaþara Guruné, maléd-léd pasthan ibapané blang, matanceb ka pratiwiné, ngajingit tiktik i méméné teked ka langité, i bapa tan kena dhinésthi, i mémé tan kna dhinésthi, tka satru musuhkuné lanang wadon, tan kawasa tumin…
6a. dak, poma, 3x. Sarana, buk sanggah kamulan.
Nyan Tutulak Pangraksa Jiwa, ngaran, úarana, wija kuning, 3 bsik, wus minantran, untal, tigang taun sira wisésa, sagunaning léyak tan tumamaha, réhnya ngarepin sanggah kamulan, mapras dhaksina, yan amantra ring tanggal pisan, mantra: idhepaku Sang Hyang Tiga Déwasa, pramasidhi pinaka ratuning tutulak, mangraksa jiwa wisésa, tigang nawun aku angikir urip, amurthi sakti, Sang Hyang Siwa Gandhu ring pabahan, Siwa Mretthi ring…
6b. lidhah, Siwa Sumedang ring tingal, Candhu Sakti ring sabda, Sang Hyang Wisnu pañara ring tangan, puntang panting ring lepa-lepa, Ki Naga Lomba ring suku, Sang Hyang Mpu Manna ring kulit, raja panulah ring roma, sapa wani léyak lanang punah, léyak wadon punah, léyak kdi punah, léyak mantara punah, acep-acepan punah, papasangan punah, tka sepi sunia sirep, sagunanmu pupug punah tka udhep, 3x, Ong Sa Ba Ta A I Na Ma Si Wa Ya, Ang Ung Mang, Ang Ah Ah Ang.
Nyan Kaputusan Bhaþari Dhurga, ngaran, úarana, saka wenang…
7a. idhepakna Bhaþari Dhurga magenah ring gébéring lidhah, sinembah déning léyak kabéh, sinembah déning bhuta kala dengen, sinembah déning sarwa wisésa, wus mangkana mtu mantra, mantra: Ingsun angidepana Bhaþari Girinatha Sakti, matemahan Bhaþari Sapuh jagat, dadi bhatara metu Dhurga Murthi, pangawak ira sang hyang asih, sarwa baktya, bhutha kala dengen baktya sih, janma manusa baktya asih, déwa bhaþara asih, sakwéhing léyak baktya asih, hapan aku Sang Hyang Bhaþari Dhurga Putus, putusing wisésa, putusing sakti, léyak…
7b. sih, déwa asih, tka patuh ingkup, Ong Dhurgamurthi ya namah.
Iti Kaputusan Siwa Sumdhang, úarana, geni ring panyémbéan añar, tengah siginya sarin bunga, idhepakna Sang Hyang Siwa Sumdang ring siwadwara, turun ka dilahning mata, sinembah déning léyak kabéh, wus mangkana, metu mantra, mantra: Ang Ung Mang, mijil Sang Hyang Siwa, Sadha Siwa, Prama Siwa, ring pantaraning gambur anglayang, dadi Sah Siwa, ring ongkara mula apindha manusa sakti, aran Sang Hyang Siwa Sumdang, amurthi sakti, amugpug sagunaning…
8a. léyak kabéh, Ni Rangda ring Dirah pupug, Ni Larung pupug, Ni Wiksiksa pupug, Ni Misawadhana pupug, Ni Jaran Guyang pupug, Ni Lenddha pupug, Ni Lendya pupug, Ni Gandhi pupug, léyak mantara pupug, léyak nawasanga pupug, matemahan sang déwa ring walé agung, aku Sang Hyang Siwa Sumdang putus, syaku sakti luhuring ardha candra widhu nadha, pangawakku Sang Hyang Sah Siwa, tan kataman ku guna wisésa, tan kataman sarwa wisésa, gni bañu angin luput, lara wisya luput, aku sang hyang lengis licin…
8b. sakti, déwatanira Sang Hyang Siwa Sumdang putus, sakwéhing léyak baktya, tka sepi sunia, sirep, Ang Ah, Ong Yang Mang Siwa Sumdang murthi saktyem, sarwa satru winasanem, Ong Mang Siwa murthi saktyem, sarwa léyak winasanem, Ang Ung Mang.
Nyan Japa Sakti, ngaran, Sarasija Kusuma, úarana, patraning sekar, bungayang, mantra: Ong bantar akasa, empug pretiwi, mijil Sang Hyang Sarasija Kusuma, ring pantaraning surya, apindha manusa sakti rupanku kadi angin, aku sakti licin, sing ila kira-kirané urung, bhuta dewata punah, gring wi…
9a. sya moksah, aku Sang Hyang Sarasija Kusuma sakti ajapa mantra, sing tka pada udhep, 3x, Ong Sri jaghat padhukébyo namaswaha, kwéh pangraksania, sakti ring sariranta.
Nyan Ratuning Wisésa, makuwéh pangraksania, wisésa, Kaputusan Batur Klika, ngaran, úarana, nasi akalopok, mabé karangan, uyah areng, arak brem, dhaksina 1, uncarakna, wusamantra, pangan carunia, mantra: Idhepaku Sang Hyang Mrajapatimurthi, aranku Ki Batur Klika, anadah tastra, anadah wisésa,…
9b. anadah léyak, angrik aku kadi glap, rupanku kadi gni sumeru, pangawakku maya angin, wisésa sang hyang sunia, cét katon cét tan katon, aku muksah tan katingalan, aku sarining Batur Klika, murub ring awak sariranku, kadi gunung sumeru, bhuta ngeb, sarwa marya mantuha, mati kang ngeb, ghni bañu ngeb, aku Yang Batur Klika Sakti, lumaku aku tan kasahalangan, tan kaslettan, sing maya rep, 3x, aku kasiliran déning pawana ghni, sing ala paksané ring aku, tka gseng, tka sirna, aku Yang Mraja…
10a. Pati murthi, pangawakku Ki Batur Klika, sasaran sakwéhing satru baktya, wisésa nembah, tka ngeb, 3x, Ong Ang Mang, Batur Klika, pramasaktya bhur bhwah swah jwah tas mat, Ang Ang, Tang, Ah Ang.
Nyan Waringin Mas, mantra: Ong indahta kita kamung Sang Hyang Panca Maha Bhutha, wus sinurupan dénira Bhaþara Guru, ingasungan dénira Bhaþari Dhurgha, maring sétra gandamayu, witting nglekas déwék, lwiring guna ingaran Sang Hyang Waringin Mas, aku wisésa sakti, malesat aku ka sapta patala, emdek aku Nini…
10b. Subhagawati, atapan aku bedawang nala, sinembah aku déning léyak gundul, Ong Ang Ang Ung Ung Mang, metu aku ring gunung agung, akalihan aku ring Bhaþara Indra, wong aku mdek Bhaþara Indra, atapan aku garudha putih, kang sinembah aku léyak anggrék, Ong anjeleg aku saka wétan, metu ghni ring pupusuhan, anjeleg aku saka kidul, metu ghni ring ungsilan, Ong anjeleg aku saka lor, metu ghni ring ngampru, Ong anjeleg aku saka kulon, metu ghni ring ati, Ong anjeleg aku…
11a. ring tengah, metu ghni ring patumpuking ati, anunggal kang ghni, metu kang ghni ring wunwunan, murub makatartaran, ngbeking jagat, tan kacokan aku, tan kaunggulan aku déning manusa kabéh, arepaku asiluman ring sang hyang dhedhet, asiluman ring sang hyang tanana, asiluman ring manusa sakti, rumangsuk aku ring bhuta kabéh, déwa dengen bhuta bhuti, tumurun aku ring wisnu loka, angadeg aku tngahing langit, atapakan aku watu kumalasa, mandadi aku waringin mas, sinembah aku déning Ki Lendha muah I Lendhi, I Sawadhana, I …
11b. Gandrawang, i acep-acepan, I Guyang, I Larung, I Ratna Manggali, sami pranakanira ñumbah pada makaspa satus kutus atapakan aku jampana mas, metu kang umbul-umbul mas, ring arepanku, metu kang lalancang mas, talémpék mas, ingiringan aku léyak kabéh, Ong Sang Hyang Surya ring nétranku kalih, Sang Hyang Ayu ring angen-angenku, I Calonarang iringanku kalih, Ong Wang Ung, Ong pretiwi sirep, langit rep, déwa sirep, lah, 3x, kala sirep, sarwa kumatap-kumitip pada sirep, asu sirep, Kang lang, manusa sirep, 3x. Ong kala bungkem 3x, asu bungkem 5x…
12a. manusa bungkem 5x, Ong mayan-mayanku, Sanghyang enduh, etis atiné banyu rah pawarnané, tka enduh etis atiné wong kabéh, tka enduh, 3x.
Nyan Kaputusan Bhaþari Dhurga, úarana, lontar tulis mantra, gawa ya jugha, lunga jati tka jati, wisésa sira, sakwéhing satru baktya, sagunaning léyak baktya, mantra: Ong idhepaku Sang Hyang Tiga Murthi, Sang Hyang Bhaþari Sapuh Jagat, tedun ring madya padha, sapa wani ring aku, hapan aku Bhaþari Sapuh jagat, hapan aku mulaning guna pangaruh, léyak baktya ring aku, léyak putih …
12b. baktya ring aku, léyak bang baktya ring aku, léyak kuning baktya ring aku, léyak ireng baktya ring aku, léyak mancawarna bhaktya ring aku, léyak katon léyak tan katon nembah ring aku, sakwéhing léyak nembah ring aku, sakwéhing satru baktya ring aku, sakwéhing manusa marupa Dhurga Wurung, 3x, Ong yan hana marupa dhurga, rupan aku Bhatari Girinatha…
13a. lewih, aku sakti, gering wisya lara wisya katulak dénaku, tan kataman aku sakti, tan katamaning satru, Mang Ong, Na, Ra, La, dhikel 3x, Ong sah.
Iki rajahnia Dhurga, aja wéra.
Nyan Panyengker, úarana, sakawnang, mantra: Ong panes bara, panes kebus, pretiwiné tampakmu, di tengah di sisi pasih, ring luwur watu, ring sor pawana baret, asing paksa pada sih.
Iti Ratuning Pangiwa, ngaran, Tumpang Wredha, maka wisésaning pangiwa, mantra: Ong aku sang araning tumpang wredha, Ang Ung Mang, Ong Ang awak sariranku, asirah ku tung…
13b. gul, Sang Hyang Eka Kala ta pinaka aranku, asirah lima Sang Hyang Pancasona, ta pinaka aranku, asirah nem, Sang Hyang Sadripu ta pinaka aranku, asirah pitu, Sang Hyang Rsibuwana ta pinaka aranku, asirah ulu, Sang Hyang Asta Buwana, ta pinaka aranku, asirah sanga, Sang Hyang Nawa Kandha, ta pinaka aranku, asirah puluh, Sang Hyang…
14a. Dasa Kala ta pinaka aranku, asirah ika satus siyu, Sang Hyang Pangkungning Bwana, ta pinaka aranku, asirah laksa keti bharaodran, murub téjaningulun, hapan aku sakti amepeking buwana kabéh, malédléd layahku teked ke oodku, tka repsirep kumangkang kumingking, kumdap kumdip, hapan aku ngaraning Tupang Wredha, wenang agung wenang alit, wenang muksah tan katon, sinembah aku luput, 3x telas.
Ika Sri Kayangan, ngarepin sungéngé, ngranasika, masuku tunggal, maneleng tungtunging grana, muah ring sor ring luhur, hana…
14b. tungtunging irungta, kala wengi angarepin sungéngé, ngarepin ulan, tan hana ulan, sungéngé tlah ika glengan, nglekas ika, nuju, purnama, Ti., Ka., úarana, tumpeng kuning, 1, bé balung gagding mawadah klatkat sudhamala, aledan sénté bang, rumbah gilé, bawah jahé, ngranasika ngarepin caru, 3x. Ang Ong Ong. Iti panglesuania, mantra: Ung Ang Ong Ong, Hryang Mryung, Ang Ah.
Malih Hana Ratuning Pangiwa, Kaputusan Sang Hyang Siwa, ngaran, Brahma Suméru, utamaning utama, sarining pangiwa kabéh, wenang panganggon sang ratu nyakréng bhwana, muang sang…
15a. brahmana, pingitakna, aja wéra, haywa cawuh, tan sidhi phalania, upadrawa, mantra: Ong idhepaku rumawak Sang Hyang Kala Rudra Murthi, asirah aku sanga, anetra aku siyu, surya candra locananku, bhusananku lintang tranggana, romanku mégha ireng, anting-atingku ratna surya komala, asamayut ku Hyang Basuki, apinggel aku Naga Taksaka, atangan aku sarpa siyu, asuku aku rong iyu, pangadeganku Gunung Suméru, bayu bajra uswasanku, sarwa téja pinaka téjan awak sariranku, sarwa déwata…
15b. rumawaking sariranku, Bhatari Dhurga pinaka krura rupanku, adhodhot aku mégha swéta, asabuk aku byanglalah, hapan aku rumawak Brahma Suméru, metu ghni putih ring pupusuhanku, metu ghni pitha ring ungsilanku, metu ghni kresna ring amprunku, metu ghni prabhuta ring nabinku, Ang mapupul tngahing ati, anerus ring siwadwara, murub dumilah mijil ikang ghni andhed ring ngakasa, sinusun-susun tumpang siyu, dumilah téjanku ngebeking rat, Ong sajagat sirep, ngeb bhwana kabéh, idhepaku ngrangkus bhuwana kabéh, sarwa mambekan tan kwasa …
16a. mambekan, sunia sepi ikang rat kabéh, miber aku ring akasa, dhatengakna aku ring surya loka, candra loka, amangan aku mretha sanjiwani, amor sarwa gagana ring awak sariranku, kacakra dén aku kñar sang hyang candra katakep dén ku, knyar sang hyang surya , ming sor aku muwah, alunggung aku ring pucuking Gunung Agung, sinembah aku déning Gandarwa Gandarwi, sarwa déwa ring awak sariranku, bhuta léyak sarwa bhuta nembah ring aku, hapan aku rumawak Sang Hyang Brahma Sumeru, Ang, 3x.
16b. Pametuwan Bhuta ring awak, mantra: enggang bulun awak, metu Ki Bhuta Kakawa, enggang siwadwara, metu Ki Bhuta Rudira, ring I Bhuta Ari-Ari. Palesuania, mantra: Ong catur brahma mulih ring sarira, tka udhep, 3x. Ong sarwa bhuta mulih ring sapthadwara, tlas. Réhnia ring sanggar, úarana, banten tumpeng bang, adanan, iwaknia satha wiring pinanggang, raka sarwa bang, suci asoroh, dén agnep, malih haywa ima, pagehakna ikang ati, malih rikala ngréhaken, masangkuwub wastra putih, masurat ludra murthi, langit, tlas.
17a. Iti Pangliyakan Kandhaphat, ngaran, luirnia, nihan, mantra: Ong siwa swadipem ya namah swaha, Ong raditya swadipem ya namah swaha, Ong yama swadipem ya namah swaha, Ong Dhurga swadipem ya namah swaha, Ong idhepaku anjaluk aji limunan, aku anjaluk rupané I Calonarang, metu aku ring natar, patungganganku cicing selem, patapakanku windhu sagghara, tatekenku sarwa sanjatha, iringanku déwa siyu, metu aku ring lebuh, patungganganku naga anglayang, patapanku cakra sudarsana, atateken aku trisula, iringanku dhurga…
17b. siyu, metu aku ring parempatan agung, patungganganku weksudha malung, patapakanku raditya ulan, tatkenku swemédha, iringanku kala siyu, metu aku ring sétra gandha mayu, patungganganku banaspatiraja, patapakanku ghni angarab-arab, patekenku gadha lalitha, iringanku bhuta siyu, aku alekas andéwasraya, kala sraya, aku apayas tirtha gamana, akramas aku getih wong, asasayut aku limpa, asekar aku kembang waru, agunala aku papusuhan, agunitri aku babwahan, acundang aku ati, aku…
18a. kudung aku jajaringan, alekas aku ngranasika, mantra: Ang Ung Mang Ang, mtu dhilahku kadi bingin, angrampayak, pelud matankuné angliwatin irungkuné, malédléd layahkuné angliwatin entud, kukul tangankuné, ngiring pajalankuné, tan kawasa nolih, dhilahku catur warna, hapan aku angrangsukang kandhaphat, marep aku mangétan, putih rupankuné, marep aku mangidul, abang rupankuné, marep aku angulon kuning rupankuné, marep aku angalor ireng rupankuné, hapan aku sakti amaya siluman, amédha…
18b. rupa, sapa wani ring aku rupanaku aéng, yan hana wong amulan lan awakku, tka ngeb bungkem, aningalin awak sariraningsun, idhepaku angaji limunan, tan katingalan aku déning wong kabéh, teka peteng dedet triyat-triyut, tan katon daratan, aku angwetokaken prawésia, Ong jadma bungkem, paksi bungkem, aningalin prawésianingulun, tka ulap sunglap matané wong kabéh, tumingalin awak sariranku, hapan aku angaji limunan, klimun madeg ingsun wétan, klimun madeg ingsun kidul…
19a. katon lor, klimun madeg ingsun kulon katon wétan, klimun madeg ingsun lor, katon kidul, déné sing wong kabéh, msat aku angagana, akampid aku gringsing wayang, palingganku tumpang salu, atapakan aku tendasing wong, marawup aku getih, muncrat téjankuné, béda rupankuné, tka rep ngeb, 3x, atiné sing wong kabéh, anonton rupankuné, hapan aku angekep raditya ulan, lintang taranggana, tka remrem surem, 3x. Ong Ang hapan aku sakti mawisésa, aku wenang andhawut atmané wong kabéh, mantra: Ong siwa…
19b. raditya ya namah swaha, sidhi swaraningulun, tlas. Nglekas manéngténg jambot, natakin purus, nglekas ring pampatan, ring sétra, ring le, ngawa sanggah cukcuk, sga, 5 warna, mileh, ping 3, ñumbah ping 5, mider, metu dhilah ring cangkem, ring nétra, ring pungsed, ring purus, haywa cawuh, wisésa dahat, haywa wéra, mati phalania. Iti Sasirepnia, mantra: Ong gunung rubuh kasangga dénku, ghni murub mati dénku, wong sakuren meneng dénku, hapan aku kaliwat sakti, amupug gunané satru musuhku wong kabéh, tka repsirep, úarana, katik …
20a. basé, sebit pah telu, bedbedin lawé ireng, 3 ler, tibakakna ring lemah, saking natar, sirep dénia.
Iki Pamalingania Kandhaempat, mantra: engko babatang lumah ring sma, aku anglagar angrubung awakkuné, masa kwasa ring aku, hapan engko babatang lumah ring sma, tka rep sirep, 3x, yan hana wong atangi, tukupakna matané, impusakna sukuné, sato bungkem, jagad bungkem, ireng cemeng ajako ring aku, silitmu maka cangkemmu, cangkemmu maka silitmu, hoséné akara sénékep, Ong tungkul-tungkul, rep-sirep,…
20b. asu tan pawuk, ayam tan pakukuruyuk, aku sang tikus putih, pamali ngiring Sang Hyang Taya Wisésa, tan katingalanku déné satrunku wong kabéh, teka peteng dedet triyat triyut, tan katon daratan, hapan payoganira Sang Licin, tka sep, 3x, úarana, laler, 1, usapakna ring raga, nglekas ring pempatan, caru, sega minaka wong-wongan, raris babar, ping 3, pangan raris.
Iti Sasirep, ngaran, Kaputusan Maling Maguna, maka ratuning sasirep, úarana, padang maling-maling, mantra: idhepaku sang pretaméng wisésa, Sang Hyang Tri Dewata Suksma, prasanak ira catur…
21a. arané Ki Maling Maguna, Ki Bratékahot, Ki Maling Saji, Ki Maling-Maling Manglayang, pada sakti añirep bhwana kabéh, pretiwi, bayu, teja, apah, akasa, pada sirep, sirep, hapan aku sakti ring jagat, spi mulih ring paparu, sunia mulih ring pupusuh, suwung mulih ring jajah, sirep mulih ring nyali, sarwa satru mulih ring ati, Sang Hyang Nirapraya andawut bayu, Sang Hyang Prataméng Wisésa andawut sabdha, Sang Hyang Cintya andawut idhep, lah aturu awak sira, aja atangi, uripta matimbun ring sunianta, atmanta mangajar-ajar, jadma wétan kidul sirep, jadma kulon lor sirep, jadma madya sirep, kadi mati paturuanta, tka rep-sirep tka meneng, bayu sirep, sunia, sepi, jeng. Sekarakna. Malih…
21b. Pigmeng, Pangalahana Satru Wisésa, mantra: duh bapa Sang Mleng, raksa uripku sakti, duh ibu Sang Hyang Sleng, raksa uripku sakti, Sang Hyang Tunggal manukup uripku ring kori mpat, pangawakku Sang Hyang Licin, kumlap katon, kumlap tan katon, hapan mayanku angin, luput aku ring sarwa lalandep, luput aku ring bancana, luput aku ring satru sandhi, lepas, jeng, cét katon, cét tan katon, Ah, 3x, jeng, sarana, wari bang, skarakna.
Panungkul Agung, úarana, buk basma akna, mantra: aku angidhepana Sang Hyang Prajapati, akira ta rupa dhanawa, sing ngamara ring mukanku, macan angaréng ring dhadanku, ghni murub ring prabanku, surya candra dayung ingsun, gelap sakoti ring uswasanku, sapa wani ring aku, komara komari ngeb, sonna sato…
22a. ngeb, tumbal, taksu ngeb, jadma manusa ngeb, dhésthi léyak ngeb, bhuta bhuti ngeb, sing tka satrunku padha nembah, kukul, tka sirep kukul dungkul, rep sirep, 3x, jeng.
Iti Pangiwa Utama Temen, wus kapralindha dénira Bhaþari Dhurga, Kaputusan Sang Hyang Aji Lawéyan, réhakna ring sanggar pawittan, ring dina, A., Ka., Bya., idhep tan hana paran-paran, parama sunia ingisti ring ati, aja obah ring pangastiti, cendek tuwuh phalania, sarana, canang, 3 tanding, dhaksina, 3, dénagnep, pirak gung artha, 777, sowang-sowang, malih tawurakna ring kala pati, sgehan agung, 11, tandhing, maiwak bawi, pajalan, urab barak urab putih, dulurania babakaran matah, bawi matah, isin jajeron…
22b. gnep, sajeng rateng, toya, réh megeng bayunia, mantra: Ong déwa sakti suksma ta ya, prama sakti, kawijilanira ring tungtunging ongkara sakti mukti, mungguh ring nirbhana sunia, ikasa ngambara, atapakan bayu bayu sapatihabara, ingulesanira nila bajra, mahlar basakaranta sakti mahabara, aghni pralinna suksma ring ngawak sariranku, aku uluning bawana traya, aku uriping akasa, sarining sakti mahabhara, amijilaken déwa manusa, raksasa pissacca sarwa dhurga wisésa ring rat, Ong déwa suksma Sang Hyang Windhu Maya, amijilaken angga sariraning bhwana, amurthi sakti ring bhwana, bajra metu ring pupuning tanganku tengen, dhandha metu ring pupuning tanganku kiwa, trisula metu ring tujuhku tengen, kontha …
23a. metu ring dhadhanku ring arep, aghni suksma metu ring sarwa sandinku, sarwa dhurga wisésa, léyak, dhésthi, teluh, tranjana, sarwa bhuta ganna wisésa, salwiring, yéning janma manusa, rep sirep tka nembah, ring awak sariranku, hapan aku kamulan bapa akasa, ibu pretiwi, hapan aku sarining léyak sakti, hapanaku rumawak ring tatwa sarasswati, kaputusan aji lawéyan, asirah aku sang hyang akasa, awakku sang hyang Ong pretiwi, sakti, 3x, bapanku akasa, ibunku pretiwi, Ang Ong Sah Tang ya namah, putih awak sariranku, ghni adnyana wisésa, Ong Mang Sah Tang ya namah, Ong bhuta suksma kala suksma, ring sukunku tengen, bhuta yaksiraja ring jarring sukunku kiwa, I Bhuta Dhurgapati, talapakan sukunku tengen, I Léyak Gundhul talapakan sukunku kiwa,…
23b. I Léyak Anggrék sarwa Dhurga sakti tinapak ring sukunku, hapan aku guruning léyak sakti, hapan aku mawak Sang Hyang Ongkara Murthi, akasa, Ong sarwa Dhurga wisésa nembah, léyak désthi, teluh teranjana, tka rep sirep, ring awak sariranku, sing tka kabéh nembah, Ang léyak bang nembah, Ong léyak ireng nembah, Mang léyak kuning nembah, wryong sah léyak putih nembah, miber aku tan katon, 3x, dwaraning awak, Hung, 3x, amor aku ring déwata kabéh, Tang, tungganganku anilambara, sarwa tumbuhing bhwana, rep umrem, tka ulap, tka rarem, 3x, Ong sidhiswatha, 3x. Iti Panglesuania, mantra: Ong Sang Hyang Nilamara, malih ring Sang Hyang Akasa, sarwa wisésa malih ring sabda, bayu idhep, Ang Ung Mang, jeng, Wryong Ah, hre, cra, co, ba., dyem, ga, cor, lu,…
24a. jeng, wryong ah, tlas.
Iti Sang Hyang Aji Lawéyan, uttama dahat, wnang panganggén sang brahmana, muang ratu añakrawreti, haywa ima-ima, yapwan kita pejah, mantukira ring swarghanira Sang Brahma Déwa, pinapa gdéning widyadara-widyadari, siyu tahun lawasta mukti ring swarga, manjadma ta kita ring sang wiku putus sidhi mantra, kinasihan déning rat, tlas.
Malih hana pangiwa, ngaran, Kaputusan Léyak Gundul, mantra: Ong génjong kiwa bhwana kabéh, sun anyana Pudak Sategal, ketug linduh genter pater, engkab kita Sang Hyang Pretiwi, metu aku Léyak Gundul, aku angregepana Pudak Sategal, amusthi asuku tunggal, marep aku wétan, Mahiswara kinasungan, malédléd layahkuné, pasirat paheskuné, metu aku endih putih, tumu…
24b. runku ring sapta patala, Sang Hyang Antabogha nembah ring aku, msat aku angagana, akampid aku kombala ptak, aku sakti mawisésa, déwa nembah maring aku, dadhari nembah ring aku, tumurun aku ring jadma padha, iringanku bhuta siyu, kala siyu, dengen siyu, aku angisep puspa kabéh, amangan sari, tka mretha ring wtengku, idhepaku angadhakaken papteng, aku ngeseng bhwana kabéh, tka gseng, 3x, jeng, ésuk gring soré mati, soré gring ésuk mati, kabrasat wong kabéh, tan hana wong mawisésa, hapan aku amupug gunané satru musuhku wong kabéh, aku tan kenéng pañengker, tan kenéng tatulak, tan knéng pangolih-olih, hapan aku sarining bhwana kabéh…
25a. aku guruning léyak kabéh, sisiyan aku léyak siyu, mrik sumirit ghandaningulun, hapan aku angrangsuk Pudak Sategal, Ong déwa bhatara linglung, dhadhari linglung, jadma linglung, dhété dhété, Ong Rang Rang Rem ya namah swaha, Ong jingkrang jingkrang gélé gélok, metu aku ring pretiwi, tka rep sirep, 3x. Lekasakna ring pasar agung, anyepsep bok, masuku tunggal, úarana, canang rébong, ñumbah ping 3. Iti Pasirepnia, mantra: Ong gunung rubuh kasangga dénku, geni murub mati dénku, wong sakuren meneng dénku, hapan aku liwat sakti, amupug gunané satru musuhku wong kabéh, repsirep, 3x, úarana, katik basé, sebit pah telu, binebed déning lawé, 3 ler, tibakna ring umah wong kabéh, tlas.


c: text/html

text:
1Risedek Dane Apolos kantun ring kota Korintus, Dane Paulus sampun mamargi nylajah wewidangan pagunungan jagate irika, raris rauh ring kota Epesus. Irika dane kapanggih ring makudang-kudang anak sane pracaya ring Ida Hyang Yesus. 2Dane tumuli mataken ring anake puniki: "Rikala semeton ngangken pracaya ring Ida Hyang Yesus, punapike semeton sampun nrima Roh Ida Sang Hyang Widi Wasa?" Pasaur anake punika: "Tiang durung naenin miragi indik wenten Roh Ida Sang Hyang Widi Wasa." 3Dane Paulus malih mataken: "Yening kadi asapunika, lelukatan sane encenke sane sampun trima semeton?" Pasaur anake punika: "Sane tampi tiang, inggih punika lelukatan sane kamargiang antuk Dane Yohanes." 4Dane Paulus raris mabaos sapuniki: "Lelukatan Dane Yohanes punika pabuat anake sane ngesehin pepinehnyane saha ngutang dosa-dosanipune, samaliha Dane Yohanes taler mapidarta ring bangsa Israel mangda ipun pada pracaya ring Ida, sane rauh ungkuran ring dane, inggih punika Ida Hyang Yesus." 5Sasampune anake punika miragi paindikane punika, raris ipun pada kalukat dados pangiring Ida Hyang Yesus. 6Irika Dane Paulus ngungkulang tangan danene ring anake punika tumuli Roh Ida Sang Hyang Widi Wasa nurunin ipun sinamian. Ipun raris pada mabaos nganggen basa sane tawah-tawah tur midartayang sabdan Ida Sang Hyang Widi Wasa. 7Ipun Sareng sami wenten sawatara roras diri akehnyane. 8Kantos tigang sasih suennya Dane Paulus tan maren ngranjing ka perhyangan anak Yahudine, tur dane tan pisan rumasa ajerih ngurukang irika. Malantaran paurukan danene punika, dane ngusahayang mangda anake punika prasida dados parakaulan Ida Sang Hyang Widi Wasa. 9Nanging wenten makudang-kudang anak sane punggung pisan. Anake punika nenten nyak pracaya ring Ida Hyang Yesus, tur ring arepan anake akeh ipun nganistayang Margi sane kapatujuhang antuk Ida Sang Panembahan. Punika awinan Dane Paulus raris nilar anake punika, tumuli nganehang raga masarengan ring parakaulan Ida Sang Hyang Widi Wasa. Raris nyabran rahina dane marerasan ring sekolah Tiranus. 10Indike punika laksanayang dane kalih taun suenipun, kantos sawatek anak sane magenah ring wewengkon Asia, anak Yahudi wiadin anak Yunani makasami sampun miragi sabdan Ida Sang Panembahan. 11Malantaran Dane Paulus, Ida Sang Hyang Widi Wasa ngadakang praciri sane tawah-tawah. 12Kantos wenten anak makta saputangan miwah wastra sane pecak kanggen antuk Dane Paulus, kagenahang ring anake sakit-sakit, raris anake punika seger, tur soroh setane pada makaon saking anake punika. 13Wenten makudang-kudang balian Yahudi sane malianin milehan tur nundung setan. Dane ngindayang nundung setane punika masrana nyambat parab Ida Hyang Yesus, sapuniki baos danene marep ring setane punika: "Kai mrentah iba masrana parab Ida Hyang Yesus, ane kapidartayang olih Dane Paulus." 14Parabaliane sane nglaksanayang paindikane punika sareng pepitu akehnyane, inggih punika okan pangageng panditan anak Yahudine, sane mapesengan Skewa. 15Nanging setane punika mabaos ring dane sapuniki: "Ida Hyang Yesus tawang tiang, Paulus masih suba tawang tiang, nanging ragane ene enyen?" 16Anake sane karangsukan setan punika tumuli nyagrep tur nguyak baliane makapepitu punika. Baliane punika kaon, raris malaib saking umah anake punika babak belur tur malalung. 17Sawatek anak Yahudi miwah anak sane boya Yahudi sane wenten ring kota Epesus miragi indike punika. Ipun sami pada kaliput antuk manah ajerih, mawinan parab Ida Hyang Yesus sayan kaluihang. 18Saking pantaran warga pasamuane irika, akeh sane rauh ngangkenin tur merberang paindikan-paindikan sane sampun laksanayang ipun ring arepan anake akeh. 19Akeh saking pantaran anake sane pecak ngadokang pangiwa, raris munduhang tur nunjel cakepanipune ring arepan anake makasami. Yening cakepan-cakepane punika kargayang, sawatara mapangarga seket tali jinah perak. 20Malantaran antuk pamargi sane mawisesa puniki, sabdan Ida Sang Panembahan sayan sumebar tur sayan maweweh kukuh. 21Sasampune punika Dane Paulus raris mapakayunan mamargi nylajah jagat Makedonia miwah Akayane, tur ngraris ka kota Yerusalem. Sapuniki baos danene: "Sasampune tiang mrika tiang taler pacang ka kota Roma." 22Duaning punika dane raris ngutus pembantun danene kekalih, inggih punika Timotius miwah Erastus, mamargi riinan ka jagat Makedonia, nanging dane ngraga kantun jenek malih makudang-kudang rahina ring wewengkon Asia. 23Kacrita daweg punika raris wetu iur ageng ring kota Epesus, malarapan Margi sane kapatujuhang antuk Ida Sang Panembahan. 24Irika wenten pande mas adiri, mawasta Demetrius, sane makarya pepindan-pepindan palinggih Dewi Artemis, sane malakar antuk perak. Geginanipune punika ngrauhang pikolih akeh pisan pabuat paratukangipune. 25Demetrius tumuli munduhang tukang-tukangipune makasami miwah anake sane lianan sane geginannyane pateh sakadi ipun. Irika ipun mabaos ring anake punika sapuniki: "Inggih parasemeton, semeton sami sampun pada uning, mungguing pangupa jiwan iragane kawitipun saking pakaryane puniki. 26Sane mangkin parasemeton sami sampun manggihin tur mireng, paindikan sane kapidartayang antuk Paulus. Ipun maosang mungguing arca-arcane sane kakardi antuk imanusa, punika boya dewa. Indike punika ngawinang akeh anake iriki ring kota Epesus miwah sumasat ring sakuubing jagat Asiane, sane sampun ngesehin pepinehnyane, tur ngega ring baosipune. 27Dadosipun sinah jaga wenten baya, mungguing pakaryan iragane puniki jaga kanistayang, taler jagi wenten baya, mungguing palinggih Dewi Artemis sane agung jaga tan wenten pikenohipun. Tur kagungan Dewi Artemise, inggih punika dewi sane kasungsung antuk anake ring wewengkon Asia miwah ring satungkabing rat, jaga sirna!" 28Riwau anake akeh punika miragi baos kadi asapunika, ipun sami pada brangti tumuli gelur-gelur sapuniki: "Mula agung Dewi Artemis, dewan anak Epesuse!" 29Iure punika raris nglikub sadaging kotane sami. Anake akeh punika raris ngrejeng tur ngejuk Gayus miwah Aristarkus, tur kapaid ka wantilane. Sang kalih punika anak wewengkon Makedonia sane nyarengin Paulus sajeroning pamargin danene. 30Dane Paulus mapakayunan ngarepin anake akeh punika, nanging dane kacadelin antuk parasisian danene. 31Wenten makudang-kudang pangageng jagate irika, sane dados sawitran Dane Paulus, taler ngutus anak buat miteketin Dane Paulus, mangda sampunang dane ngranjing ka wantilane punika. 32Duk punika anake akeh sane mapunduh ring wantilane punika sami pada uyut gelur-gelur, wenten sane maosang sapuniki, wenten sane majarang sapunika, santukan akehan ipun pada tan uning, napi awinannya mapunduh irika. 33Wenten makudang-kudang anak sane mitaenang mungguing Aleksander uning ring paindikane punika, santukan ipun kadongsokang antuk anak Yahudine ka tengah anake akeh punika. Ipun raris ngwangsitin anake akeh punika mangda mendep, ipun tumuli mapidarta ring arep anake akeh punika mungguing boya ipun sane ngawinang iure punika. 34Nanging rikala anake akeh punika uning, mungguing Aleksander punika anak Yahudi, ipun sareng sami raris mabriuk gelur-gelur, sawatara kalih jam suenipun kadi asapuniki: "Mula agung Dewi Artemis dewan anak Epesuse." 35Pamuputipun sekretaris daerahe irika raris nentremang anake akeh punika. Sapuniki baos danene: "Ih anak Epesus! Makasami anake sampun pada uning, mungguing kota Epesus puniki dados panyungsung palinggih Dewi Artemis sane agung, miwah arca suci sane tumurun saking langite punika. 36Indike punika tan wenten anak sane pacang moyanin. Duaning asapunika jerone patut tentrem tur sampunang kaderopon malaksana. 37Sane mangkin jerone sampun maid anake puniki, yadiastun ipun tan ngrampok palinggihe punika, wiadin nganistayang dewan iragane. 38Yening Demetrius miwah tukang-tukangipune madue wicara marep ring anak lianan, iriki wenten pangadilan miwah sang rumaos. Irika patutipun sang mawicara nunas tetepasan. 39Nanging yening wenten paindikan lianan sane apti jerone, indike punika patut kabaosang ring paruman rakyate sane resmi. 40Santukan wenten baya, mungguing iraga jagi kadalih ngadakang iur ring rahinane puniki. Samaliha tan wenten paindikan sane jaga mrasidayang kanggen bukti buat matutang dewek, ngeniang ring iure puniki." 41Sasampune dane mabaos kadi asapunika, dane raris mudalang anake akeh punika.
Copyright
Learn More

robotstxt: allowed

filter: keep


text:
Ida dane para semeton sane banget wangiang titiang, sadurung titiang matur-atur amatra pinih riin titiang ngaturang "Rahajeng Rainan Jagat Galungan lan Kuningan".
Titiang rumasa bagia pisan polih matemu ring ida dane para semeton sinamian ring rahinane mangkin. tetujon pawilangane mangkin tan lian wantah jagi nguningayang indik nyanggra raina galungan sane jagi rauh. Sakewanten ampurayang pisan yan prade wenten makatuna langkung antuk titiang nyritayayang, titiang nunas geng rna sinampura. Sane jagi bahbahang titiang, inggih punika:
1. Tetujon ngadayang pangabaktian raina Galungan,
2. Runtutan pemargi palaksanaan raina Galungan punika.
Yan mungguing tetujon
ngadayang pabaktian raina Galungan punika, lianan ring ngadayang pabaktian ring Ida Sang Hyang Widhiwasa, ring para leluhur minakadi para pitara-pitari, para dewatan iragane maka sami, pamekas ngadayang patingetan raina kamolihan dharma kalawan adharma.
Rauhnyane rahina Galungan punika nangken 6 sasih utawi 210 rahina, inggih punika ri nuju Buda Kliwon wuku Dungulan.
Mungguing runtutan pula pali rahina Galungan punika ngawitin sugihan Jawa, Sugihan Bali ri kenjekan rahina wrespati miwah Sukra wuku sungsang. tigang rahina sadurung Galungan kawastanin Panyekeban. ring rahina punika iraga patut ngawas raga, saantukan Shang Hyang Kala Tiga sampun turun, gumanti ngurabeda iriki ring jagate. kalih rahina sadurung Galungan kawastanin Penyajan, iraga taler mangda becik-becik makta pepineh, wicara miwah laksana mangda tan keni goda olih Sang hyang Buta Dunggulan. Benjangnyane kawastanin Panampahan, irika iraga matetampahan, minakadi: bawi, ayam, miwah sane lian-lianan jagi kaanggen aturan ring rahina Galungan punika. saantukan ring rahina Galungan punika Sang Hyang Kala sane mamurti, punika awinan kekaryanang caru lan abia kala mangda tan ngrudeg ring jagate.
Ring rahina Galungan punika taler karentebin antuk penjor, katancebang ring ajeng lawangan pekarangane, pinaka lambang gunung Semeru utawi gunung Agung. Penjor puniki wawu dados kecabut sewusan Buda Kliwon Paang sane lumbrah kaucapang"Pegat Wakan", saantukan ring rahina punika sampun wusan bebratane laminipun abulan pitung rahina (=42 hari).
Inggih wantah asapunika prasida antuk titiang mahbahang indik rahina Galungan punika.
Om santih santih santih Om
"Kaketus saking: Aneka Rupa Pidarta BASA BALI olih I Nengah Tinggen


text:
Tiang renget pisan daweg puniki. Kamar tiangé umahin bikul. Mategepan pisan pakantenané. Seliar-selier ring arepan tiangé. Tiang mautsaha nakeh gedeg basang tiangé. Antuk éling nénten dados mamadem-madem.
Reraman tiangé mabesen. ”Eda pesan ngamatiang buron apabuin bikul. Kanti mati, ia lakar meranain. Bisa déwéké rebut bikul.” Tiang éling ring pabesen reraman tiangé punika. Mawinan kadi anak matapa. Gegodané anggén tiang sawitra.
Malih éling ring pabesen timpal tiangé. Sapuniki. Bikul ento patuh tekén manusa. Ia bisa dadi jero. Sangkan madan jero ketut. Jero ketut ento anak ngelah masi kawitan jero gedé, jero madé, jero nyoman. Ané ketut ené paling pepesa jail tekén anak lén. Ento ngranayang jero ketut ané kaloktah.”
Tiang anggut-anggut manten daweg punika. Wastana manusa, tiang nénten mrasidayang nakeh renget basang tiangé daweg puniki. Kasur tiangé rotrota,bukun-bukun tiangé taler rotrota. Aget pisan nénten takepan babad tiangé rotrot bikul. Wantah punika rotrota, méweh bénjangan ngrereh kawitan. Midep nénten uning ring kawitan. Sedahan ngoyong-ngoyong raris rauhin aturin beras tulén. Wénten taler agetné.
“Bikul, Iba kaliwat pesan tekén kai. Jani, lakar pasangin kai lim bikul. Iba dogén ngéndah di umah kainé.”
Tiang sedeng becika polih ka swalayan numbas lim bikul cap Gajah. Bukak tiang. Raris pasang tiang ring tampek lemariné genah bikulé ngéwérin tiang. Gedinin tiang mabalih orti indik gumi nusantarané. Durung wénten, tigang dasa menit, piragin tiang sampun krasak-krosok ring kamar tiangé. ”Sinah bikulé kena lim.”
Yukti pisan,wau jagjagin, panggih tetiga bikulé sané alit-alit. Ring tipiné taler wénten pejabat korupsi keni juk wau nyerahang amplop sareng timpalné. “Dadi nyak patuh. I raga ngejuk bikul. Di tipiné masih ada anak mejuk. Mirib kabenengan patuh.” Tiang nglimurang manah.
Krasak-krosok ipun pabalih tiang. Beler taler tiang. Ngantenang bikul sampun keni lim. Buntutipuné nénten mrasidayang matindakan. Wau jagi tindakana sayan neket limé. Pabalih tiang kantos wénten molas menit. “Kéné upah dadi bikul demen ngrusuhin umah kainé.”
Kaonin tiang bikulé sané keni lim punika. Tiang nglaturang mabalih tipi. Sedeng ramiané para wikané maosin sang katangkep. Katah taler sané nepasin. Apang kéné, apang kéto, bes kéné, bes kéto. Kantos kudang besbes sampun medal. Piragin tiang malih krépék-krépék. “Sinah bikul gedé kena lim jani?” Wau bukak tiang pintu kamar tiangé kanten bikul ageng. Samaliha ipun ngejengit. Ngédégang giginipuné. Tiang makesiab. ”Dadi tumbén ada bikul galak buka kéné?” Cruat-cruét ipun masuara. Mbok-mbok tiangé kantos matakén. ”Apa ento mamunyi?”
“Bikul Mbok. Bikul kena lim.”
“Dadi keras munyinné.”
“Mirib sakit kena lim.”
Jagjagina ka tengah. Taler makesiab mbok tiangé. Kantos negtegang angkihan. ”Bikul soléh ené. Tumbén nepukin bikul bisa ngejengit. ”
“Man kénkénang jani?”
“Kelepokin dogén tendasné. Depang apang mati.”
Tiang nyak. Ambilang tiang sampat duk. Katikné anggén tiang ngelopokin tendasné. Pamuput mati bikulé. Usan punika entungang tiang ring genah emisé pinggir marginé.
Tiang kendel polih ngamademang bikul. Nénten malih wénten mrana ring umah tiangé. Lanturang tiang miragiang orti-orti ring tipiné. Mategepan pisan wénten. Kantos kiap tianSgé ngrauhin. Nembé kiapé nénten dados tangehang. Pingkuda-kuda tiang mauban.
“Masaré malu!”
Tiang ka tengah. Ambil tiang galéngé. Durung wénten kalih jam tiang nyempang. Raris magrudugan piragin tiang sakadi anak galak.
“Ngéndah-ngéndah. Bani ngamatiang rajan kainé. Iba tusing nawang rajan kainé mara mabhiseka ratu. Kudang uleman nekain. Kudang soroh bikul nekain.”
Bikul-bikul sané nyarengin sami nganggarang pedang, keris, golok sayaga jagi nudag déwék tiangé. Sané mawarni barak malah madaging ngencang liman tiangé.
“Kénkén gumanti kenehé. Dadi matiang rajan kainé?”
Tiang wau séngeh. “Sinah baan ngamatiang bikul ené ngranayang,” tiang mabaos ring manah.
“Ento rajan Ibané?”
“Beneh! Rajan bikulé di guminé. Iba tusing nawang sabilang sato ngelah raja. Tusing manusa dogén ngelah raja. Kai masi ngelah raja. Ento raja kainé mara pesan suud mabhiséka. Iba suba ngamatiang.”
“Kai tusing nawang. Nyén ngorahin dadi bikul? Dadi manusa sinah tusing kai ngamatiang Iba.”
Bikul-bikulé punika sayan ngatahang manten pangrauhné. Kantos rasayang tiang bek ring kamar tiangé. Sami nyahcah déwék tiangé. Tiang jerit-jerit. Mbok tiangé nyagnyagin. Dundunina tiang. Tiang enten.
“Ada apa?”
“Ngipi rebut bikul.”
“Sinah atman bikulé ngrubéda. Man dija kentungang bikulé?“
“Di tongos misé di margané gedé.”
“Badah. Ento ngranayang. Eda patuhanga cara ngentungang bangkén siap.”
“Man kujang?”
“Kasain. Bekelin nasi kepelan. Yén sing kéto, ngrubéda.”
“Dadi mara ngorahin?”
“Kadén suba makasain.”
Tiang mamanah-manah. Bikul manten makasain. “Aéng liun panagih bikulé. Manian bisa lakar nagih bekel montor yén terus tuutang.
“Jani, alih bangkén bikulé. Yén sing bakat, bisa teka buin kadang iané.”
Tiang nyak manten. Rereh tiang ring tong sampahé. Korék-korékin tiang nénten panggih. Kantos dinas kabersihané nakénin. ”Ngrerehin napi, Pak?”
Tiang nénten nyaurin. Kémad nyaurin ngaturang ngrerehin bikul. Pakaryan anak buduh kaucap. Kantos ping kalih ping tiga tiang nakénina. Purunang tiang nyaurin.
“Ngrerehin bangkén bikul.”
Petugas kabersihane nénten mrasidayang nakeh kedékipuné. “Sesukat tiang makarya ring kabersihan némbé mangkin wénten anak ngrerehin bangkén bikul. Man sampun panggih? Jagi anggén napi?”
“Durung. Jagi kasain tiang.”
Malih petugas kabersihané punika ngedékin tiang. Tiang rumasa dados jadma belog pisan daweg punika.
“Aget pisan bikulé punika, Pak. Polih makasain? Becik taler sapunika. Mangda sampunang manusa manten makasain?” Ipun kedék sarwi ngedinin tiang.
Kantos soré durung taler panggih bikulé sané entungang tiang. Minab sampun baktana ka TPA. Tiang budal. Nakénina sareng mbok tiangé. ”Man tepuk bangkén bikulé?”
“Tusing.”
“Badah! Gedé gegaéné jani. Bisa sengkala lakar tepuk.”
Tiang jejeh-jejehina. Tiang mapi-mapi nénten miragi. Gedinin tiang ka balé banjar anggén nglimurang manahé jejeh ring bikul. Panggih sawitran-sawitran tiangé. Sami égar matakén antuk némbé tiang nganggur ka banjar. Uningina tiang arang medal. Punapi malih ka banjar. Mawit saking wénten pitungkas ring banjar antuk jinah. Tiang arang pisan ka banjar. Keliang banjaré ngangken nyelang jinah kantos ngaonin nénten ngawaliang.
“Dadi tumbén? Ada apa?”
“Tusing. Meled malali ka banjar. Pedalem banjaré ramé di sangkepé ajak di odalané dogén.”
“Kéto mara luung.”
Wau tiang mecikang tegak. Wénten bikul macepol ring arepan tiangé. Tiang makesiab. Sami ngedékin tiang wau bikul ngesiabang.
Sawitran-sawitran tiangé nyantenang sané ibi taler ngamademang bikul antuk racun bikul. Iseng tiang matakén. ”Man petengé tuaing ngipi alih bikul?”
“Ngujang ngipiang bikul? Mirib bisa malingsé dadi anak jegeg bikulé sangkan kanti ipiang?”
Nénten mrasa bibih tiang mabaos. ”Ibi tiang ngipiang bikul suud ngamatiang bikul.”
“Hahahaha! Bes liu ngelah ipian. Bikul suba ngusak. Matiang dogén. Ento sangetang.” Sedeng becika ring banjar tiangé wénten tipi. Tiang mabalih orti-orti. Panggih sampun orti indik bikul sané ngusak pantunné.
“To tingalin. Makejang usaka tekén bikulé. Ngrotrot mai ditu. Tusing ada kanti ngipi baan bikul.”
Tiang budal. Mbok tiangé malih matakén. “Suba tepuk bangkén bikulé? Suba kasain?”
“Suba!” Tiang mobadin mbok tiangé. Mangda sampunang nika manten takénanga. Tiang mawali ka kamaré. Tiang majeritan. Mbok tiangé nganampekin. “Kenapa?”
Tiang matujuhang bangkén bikulé sareng tainé mabrarakan ring kasur tiangé.
Mbok tiangé ngrieng. ”Sangkana melah-melah tekén bikul. Ia liu ngelah sanak kadang.”
Ring sapunikané, tiang kadi anak belog pisan. Kaonang bikul.


text:
Ada tuturan satua Pan Balang Tamak. Ia sugih, dueg makruna, dayane liu pesan, tusing nyak kalah teken krama desane. Naging ke solahne ento ulihan bebenehan.
Kacrita jani desane paum, bakal nayain Pan Balang Tamak apanga kena denda. Ditu ia kaarahin, mani semengan tuun siape , desane lakar luas ke alase, ngalih kayu bakal anggon menahin bale agung. Nyen ja kasep bakal kena denda.
Gelisin satua, buin manine, pan balang tamak klanca-klinci jumahne ngentiang siapne tuun. Sawetara suba tengai tepet maro siape tuun uli bengbengane. Ditu mara ia gegresoan majalan nututin desane ngalih kayu ka alase. Saget desane suba malipetan pada ngaba kayu.
Di subane neked jumah, paum kone lantas desane bakal nandain pan balang tamak, krana tuara nuutin arah-arah desane. Ditu kelihane memunyi brangas “ ih, pan balang tamak, jani cai kena denda”. Masut pan balang tamak alus munyine, “ napi mawinan tiang kena denda? Dening arah-arah desane teken tiang, mani semengan tuun siape desane luas ka alase ngalih kayu. Tiang ngelah siap tuah aukud, sedek mekeem. Sawetara kali tepet mara ia tuun. Ditu tiang ngenggalang nuutang sekadi arah-arah desane. “ dadi kalah desane nglawan pan balang tamak, buung ia kena denda.
Kacrita buin manine ia kaarahin ngabo senggauk anggon bekel menahang bale agung. Pan balang tamak ngaba sanggah uug apang benahang baan desane. Dadi bengong desane teken takeh pan balang tamak, ane setata nguluk-nguluk desane.
Yan pin kuda-kuda suba krama desane bakat uluk-uluk baan pan balang tamak, lantas ada keneh desane lakar misekaang pan balang tamak. Ane jani katunasang cetik ane paling meranena teken anake agung, apang balang tamak mati acepokan. Dayane buka keto dingeha baan pan balang tamak, lantas ia memunyi teken kurenane, “ yen deweke mati, bok deweke gambahang tur gantungin tamblulingan, liman deweke pagisinin cabak. Bangken sadahang di piasane, tur ento pangelingin. Yan suba peteng bangken deweke wadahin peti, pejang jumah meten.”
Kacrita jani pan balang tamak suba mati keno cetik. Kurenane nuutin pabesen pan balang tamake. Krama desane natasang ka umah pan balang tamake. Tepukino pan balang tamak nyededeg ngambahang bok, sambilango memantra griem-griem di piasane. Ditu krama desane nguningang cetike tusing mandi teken anake agung. Dadi bendu anake agung sambilango nyicipin cetike ento. Jeg perjani ida seda.
Sesubane peteng ada dusta ajaka papat bakal ngamaling pegelahan pan balang tamake. Di jumah meten tepukino ada peti, laut kapondong abana ka pura desane. Petine ento ungkabango baan dustane, dapetango bangken pan balang tamake nyengkang.
Semenan maro galang kangin, jero mangku mekedas-kedas di pura dapetengo ada peti gede di natah pura desane. Petine ento laut ka sumbah baan jero mangku kadena paico betara. Krama desane masih pada teka, laut nyumbah. Di subane pepek krame desane teka, laut petine kaungkabang, ditu tengkejut mekejang, dapetango bangken pan balang tamake nyegagag. Krama desane uyut mamisuhin. Ada ane memunyi, “ japi pisuhin, kadung bakat sumbah, melutang apa ya!”.
Pemuput masih desane tuyuh menain muah nanem bangken pan balang tamake. Yadiapin suba mati pan balang tamak masih nyidaang melog-melog anak.
Pan Balang Tamak
Ada tuturan satua Pan Balang Tamak. Ia sugih, dueg makruna, dayane liu pesan, tusing nyak kalah teken krama desane. Naging ke solahne ento ulihan bebenehan.
6 comments:
trimaksih gan thank bgt infonya ya :DReplyDelete
sekedar info ajja bagi informasi buat agan" yang laagi bingung atau mengalami kesulitan dalam mengurus surat" penting seprti sim,stnk,dan sebagainya ane ada tempatnya nih mudah bgt tinggal pilih dibawah
biro jasa sim
biro jasa bpkb
biro jasa perizinan
biro jasa stnk
viagra asli
obat kuat
obat pembesar penis
Pengen yang lebih seru ...ReplyDelete
Ayo kunjungi www.asianbet77.com
Buktikan sendiri ..
Real Play = Real Money
- Bonus Promo Red Card pertandingan manapun .
- Bonus Mixparlay .
- Bonus Tangkasnet setiap hari .
- New Produk Sabung Ayam ( minimal bet sangat ringan ) .
- Referal 5 + 1 % ( seumur hidup ) .
- Cash Back up to 10 % .
- Bonus Royalty Rewards setiap bulan .
untuk Informasi lebih jelasnya silahkan hubungi CS kami :
- YM : op1_asianbet77@yahoo.com
- EMAIL : asianbet77@yahoo.com
- WHATSAPP : +63 905 213 7234
- WECHAT : asianbet_77
- SMS CENTER : +63 905 209 8162
- PIN BB : 2B4BB06A / 28339A41
Salam Admin ,
http://asianbet77.com/
trimakasih infonya,,ReplyDelete
sangat bermanfaat,,
mantap,,
terima kasih atas infrmasinyaReplyDelete
ajiartikel.com


text:
1Saking sarat pesan tiang mituturin cening di ayun Ida Sang Hyang Widi Wasa muah Ida Sang Kristus Yesus, ane lakar nepasin sakancan manusane, ane enu idup muah ane suba mati. Malarapan pangrauh muah pamrentahan Idane, tiang mapiteket teken cening, 2apanga cening nartayang muah geleng nuturang Orta Rahayune dimasane liang wiadin tuara liang; sinahangja pajalan anake pelih, glemekin muah pituturinja ia baan keneh ane sabar muah aji paurukan. 3Lakar ada masanne anake tusing lakar nyak madingehang paurukan ane sujati, nanging ia pada lakar ninutin kitannyane newek, buina ia lakar ngalih guru-guru buat ngurukang paundukan-paundukan ane demenina madingehang. 4Ia pada lakar ngelen ulat arepa teken paurukan ane sujati muah ia lakar pada santep madingehang satua-satua ane puyung. 5Nanging cening, ingetang pesan dewek ceninge arepa teken saluiring paundukan; sabarja sajeroning nandang kakewehan, jalanangja gaen ceninge midartayang Orta Rahayune muah pragatangja sakancan kapatutan ceninge mamarekan teken Ida Sang Hyang Widi Wasa. 6Buat padewekan tiange, suba teka panemayan tiange lakar dadi aturan; panemayan tiange mati suba paek. 7Sajeroning malomba, tiang suba nyaratang malaib kanti teked di wates ane panyuud, nah ento tiang suba ngemit kapracayan tiange teken Ida Sang Kristus. 8Ane jani gelungan kamenangan suba kasediaang buat tiang, nah ento gelungan kasujatian, ane lakar kapaicayang teken tiang didina pangrauh Idane, baan Ida Sang Panembahan, ane maraga Hakim ane adil. Buina tusingja teken tiang dogen, nanging teken sakancan anake ane madasar kapitresnan ngajap-ajap rauh Idane. 9Ulehangja dewek ceninge apang dienggal teka nelokin tiang. 10Demas suba ngalahin tiang, sawireh ia nresnain gumine ene, tur ia suba ka kota Tesalonika. Kreskes suba ka gumi Galatia muah Titus ka gumi Dalmatia. 11Tuah Lukas ane enu marengin tiang. Alihja Markus tur ajakja bareng mai, sawireh ia maguna pesan buat nulungin tiang. 12Tiang suba ngutus Tikikus ka kota Epesus. 13Dikalan ceninge teka mai, abaja jubah tiange ane kutang tiang jumah Karpus di kota Troas, buina abaja buku-bukune makejang, minakadinne pesan buku-buku ane aji kertas kulite ento. 14Aleksander, pande temagane ento, suba liu pesan mapagae ala marep teken tiang. Ida Sang Panembahan lakar ngwales ia manut pagaennyane. 15Tangarinja dewek ceninge arepa teken ia, sawireh ia sanget pesan tungkas teken paurukan iragane. 16Dugas tiang nindihin dewek tiange ane simalu, tusing ada anak ane ngilonin tiang, makejang pada ngalahin tiang. Dumadak Ida Sang Hyang Widi Wasa tusing nyisipang ia ajaka makejang. 17Nanging Ida Sang Panembahan tansah ngabih tur ngicen tiang kakuatan, kanti tiang nyidayang midartayang Orta Rahayune, apanga kadingeh baan bangsa-bangsane ane tidong Yahudi; tur tiang luput uli bungut singane ento. 18Buina Ida Sang Panembahan lakar ngluputang tiang uli sakancan pangindrajalane tur lakar nuntun tiang saha rahayu ngungsi ka Kaprabon Idane ane anyar di suargan. Luihangja Ida salami-laminnya. Amin. 19Pangayu bagian tiange buat Priskila muah Akwila muah buat kulawargan Onesiporuse. 20Erastus enu nongos ditu di kota Korintus muah Tropimus suba kalahin tiang di kota Miletus, sawireh ia sakit. 21Ulehangja dewek ceninge, apanga cening nyidayang nekain tiang satonden masan dingine. Pangayu bagia uli Ebulus, Pudes, Linus muah Klaudia, aketo masih uli sakancan nyama-nyamaane ane lenan. 22Ida Sang Panembahan nyarengin roh ceninge. Sih pasuecan Ida Sang Hyang Widi Wasa nyarengin cening ajak makejang.
Copyright
Learn More


text:
Ong awighnam mastu namā śidyam. Ong prânamyam sirā sang widyam, bhukti bhukti hitartwatam, prêwaksyā tatwam widayah, wişņu wangsā pādāyā śiwanêm, sirā ghranā sitityam waknyam. Rajastryam mahā bhalam, sāwangsanirā mongjawam, bhupa-lakam, satyamloka. Ong namadewayā, pānamaskaraning hulun, ri bhatarā hyang mami. Ong kara panga bali puspanam. Prajā pasyā.
1.b. nugrah lakam, janowa papā wināsayā, dirghga premanaming sang ngadyut, sembahing ngulun ri sanghyang bhumi patthi, hanugrahaneng hulun, muncar anākna ikang tatwa, prêtthi entananira sang bhujanggā wişņawa, tan katamanan ulun hupadrawa, tan kêneng tulah pāmiddi, wastu pari purņā hanmu rahayu, ratkeng kulā warggā sāntanannirā, mamastu jagatitayā. Ong namasiwaya, ong nama bhuddayā.
2.a. Ong namā bhujanggā bħuddayā. Nyan têgêsing prihagem pañungsungan, krananya hana prigêm (ha) pañungsungan, panugrahan sakêng griya pajaten, titanen mangke ida bagus citrā, hangamet sêtri, listuhayu paripurnna, sutanirā aryyā damar, sakêng kadiri, wus alamā lamā hatmu rabyā, mijil sutanning karwa laki-
2.b. laki kang panwa hapanngêran ida bagus ngurah, kang hari, hapaniah ida bagus driyā, rimangke ganti wasāsyanirā ring pajaten, mwang kādiri tabanan, mangda ida bagus citrā māpyuwitthā, wus ida māpyuwittā (maprohita) hinaranan bhujangga guru jati lêwih. Titanên mangke ida bagus ngurah, malinggih ring griyā.
3.a. bahan sari. Titanên ida bagus driyā, kesah sakêng griyā pajaten, malinggih ring griyā batubwah, gunungrattha kusiman, tur kasungsung hantuk sāsya (si) kabeh, raris idā ngamet s• âtri listuhayu paripūrņnā. Slamā-lamā hatmu rabyā. mijil sutannirā hakurambyan, kang panwa, hapaniah ida bagus hungu, kang hantân idā bagus kibul, sami widagda.
3.b. Mahukir ukiran, raris idābagus hungu kāpanikāyang mākaryyā arcla ring ida cokordda kusiman, malakar hantuk taru candana jênggi māpindā śiwā mwang ghanna, wus putus idā mākaryyā wus katur ring cokordda puri kusiman. Kawarņnā mangke cokorda kusiman pdêk ring idā dalêm smarāpura klungkung, singgih padukā
4.a. daļêm, kadyang punapa durung hana pamdal rikang padaļêman, yeki patih tā hadrêbe tukang wong dwijā, kang ngaran ida bagus j hungu, mwang ida bagus kibul, garggittha yun sirā dalêm, yan i samangkana hatūrtā tuhu mabnêr hature kittha, ri mangke hana. sadna (j) sirā dalêm, ri coharddā kusiman, nanging warahên ring bagus hungū //o// Tita-
4.b. nên mangke ida bagus hungu, tangkil rijêng paduka dalêm, raris humatūr ida bagus hungu, singgih padukā daļêm, mānawi hana swaraja karyyā rikang padaļêman, weh hanakna patihta mangke, Lingira daļêm ri sirā bagus manawi hana swaraja karyyā rikang padalêman, wehanakna patih mangke. Lingira daļêm, ri sirā bagus hungu, yeki hulun huminta sih rikitthā, hulun huminta karyyā ri kitthā, hangŗedyakên pamdal rikang pādaļêman.
5.a. ida ngiring patih padukā daļêm. Titanen mangke ida hungu, hangrêdyakên gêlung agung ring smarapurā klungkung apanêngêran idā idewā agung śakţi. Titanên mangke ida bagus hungu hakaryyā, tumut harine ida bagus kibul, sampun wus idā bagus hungu hakaryyā, kagyat ida daļêm, ih bagus, iki pamdal songgeng maring daksinā, nanging bongkar
5.b. ya rumuhun têmbenin malih bagus akaryyā, singgih padukā daļêm, hapan patih hadrêbe kanti wwong cina, sahodarasayā makaryya pamdal rikang padaļêman, nanging pamdal ika songgeng maring daksinā, kandikayang mongkar ring ida dalêm, raris humatur wwong cinā ring ida bagus hungu, sampunang ika bodkara (podgala), hapanya nunas panugrahan
6.a. ri sang hyang sinuhun kidung mangke sayaga ngalih akên timah katanah cinā, tan kacarita datêng wong cinā ika, angawa timah makweh, ika tinangge angêor pamêdal ika, nanging jêjêg pagêh pamêdal ika, nanging garjita hyun sirā dalêm, tuhu luih kita bagus hungu, kita maka cihnaning bhuwana, samangkana katattwania nguni, katama katta katêkeng ma-
6.b. ngke raris humatur idā bagus wungu, singih paduka dalêm patik huminta pamit ri paduka daļêm, asadnya ida dalêm aywa doh rikang pādaļêman, amwit ida bagus wungu, mwang harin idā ida bagus kibul, angalih prades• a sênggwan, klungkung, samangkana katattwanira ida bagus wungu mwang ida bagus kibul ktama katêkeng mangke.//0//
7.a. Ong awighnamastu namā śidyêm. Nyan tegêsing prihagêm pañungsungan, nga, krananya hana prihagêm pañungsungan, pratêgâsing bhandhesā nusā, nunas pamutêring jagat nusā, ring idha dalêm smarāpura klungkung, ring i dewa agung sakti, mangda hana kangelingakên, kahyangan tiga ring nusā, panataran agung, batu madahu, mwang puncak mundhi, apan maswe idā
7.b. daļêm dukut nywargga rohanna. Titanên mangkē ida daļêm, ngrauhang pramañca punggawa maka sami, ngawon pamuterin jagat nusā, wus puput ikang bebawosan, idā bagus hungu kawnangang, amutêr jagat ri nus• ā, apan idā bagus hungu katurunan bhujangga guru jati ļêwih, kahiring antuk harin idā, kang ngaran idā bagus kibul. Mangke ha -
8.a. nā manugrahan sirā daļêm, ida bagus hungu yan wkasan sir pjah, wnang sirā hamatuh ring daļêm, mābade matumpang salu, maļêmbu cemeng mulus, yan wkasan sirā rnaprawita, māpogalā, wnang sirā hanganggo padmā śaņnā, mānagā catur mahêmpas, nanging elingakna panugrahan sirā daļêm, katêkeng sapŗêtisantanan ta angelingakna, titanen mang –
8.b. ke ida bagus hungu, lunga mareng nus• ā nanging lunga mareng sasak rumuhun, prāpta ring wades• a tanah bêt, irika raris kajaya-jayā ring wonging tanah bêt, raris katurin pabuktyan, wus mangkana raris ida lungā mareng nusā, kahiring dening pasêk, mwang pandhe wadeşā tan sah pamargginida angawā pdoman, Iwirnyā, taru buhu, bdil, kulkul, pareret prasama maśwa.
9.a. ra tan sah mapatêh lampahnyā, kadi ring majapahit, titanen mangke datêng ri wadeşā nusā, kang arane pdoman ped, wus hana ida hagriya ring pdoman ped, raris ida ngardyakên paryangan, kang pura camara, hapan maswe ri wadeşā pdoman ped, mijil putranirā asta diri laki-laki, kang panwa ngaran ida bagus gede cakrā wiśuddha, kang madyāmā panengêran ida –
9.b. Bagus ngurah candra wijayā, kanğ ñoman mapanlah ida bagūs ñoman murddhana, iti sutanyang pangarêp, suta byang kwalon, kang panwa ida bagus gde lanang, kang madyā idā bagus gde mantêb, kang ñomanan idā bagus ñoman manesā, kang pangêtut ida bagus ktut cucukan, suta mabibi panawing, ida bagu -
10.a. s putu cacaran, prasama ka asta diri kawehing pangeling sling maka cihnaning wiakti, samangkana panugrahan ida bagus hungu ri sutan nira makabehan. Harawas rawas ida bagus gde hungu, angrengê ikang wreţta hana tucapa wong panca srawa, angrusak panagara ring nuşā, dadia pramangke kasahar sutanira kabeh ri panepining panegara ring nu –
10.b. sā, sutanira kang panwa ida bagus gde cakra wisudda, jumenek ring wadesā pdoman ped, ida bagus ngurah candra wijaya angungsi wadeşā mawaşţa pangkung, ida bagus ñoman murddana, angungsi wadeşā mawaşţa sêkartaji, ida bagus gde lanang, angungsi wadeşā mawaşţa sompang, ida bagus made manteb, angungsi wadeşā mawaşţa sakti.
11.a. Ida bagus ñoman maneşā, angungsi wadeşā swana, ida bagus ktut cucukan angungsi wadeşā bucang, ida bagus putu cacaran, angungsi wadeşā pulagan. Pŗêsama sanak ira kawehin kasta pangeling eling maka cihnaning wiakti, wastu prasama eling ring linggihnya, kaunggahang ring lontar kaya iki, wastu wruh sirā ring Hnggih, wruh si –
11.b. ra ring laluhur ta, yan sirā kalalen ring laluhur ta, laluhur ta juga kalalen ring sirā, rusak kang swanegaran ta, apan sirā hempu kuturan, apasang pastu rikang swanegara, samangkana elingakêna, aywa lupa. Titanen mangke hana wong prapts maharan ki made ketta, nya ngaran pasêk totok nanging pangungsinya, ida bagus ngurah candra wijaya ring pangkung' ka-
12.a. gênahang ring macang, tang sah i pande wsi mangiring kagênahang ring subya. Yan ida bagus ngurah candra wijaya mretista sang Una wênang angangge bade matumpang salu, malembu cemeng mulus, i pasêk ngaturang sarwa daun, i pande wêsi ngaturang ayam alit, samangkana pidartanya nguni, ktama katekeng mangke. i pasêk yan mreteka wong pejah, wênang matumpang lima, anganggo ratun alas.
12.b. Apan i pasêk gumalak ring nabe, samangkana panugrahan riira bhujangga wişņawa, ri sasyan (sisyan) nira nguni, yan ida bagus ngurah maŗêp ring pradewā, satrya, deşāk, asah basanya, apan ida bagus ngurah brahmaņā mackeg, yan ida maŗêp ring cokordda, ring i dewa agung, yan kaiwanganya kapatipati, wênang ya sinundung tigang rahina, yan kaiwanganya tan kamati, wênang kasinampurā yadya –
13.a. n hana arsan ida cokordda, ping kalih ida i dewa agung nibakang swala patra, gumêntos, ping, 7, ping, 8, nora gumandêl pacang iwang, sinundung tigang rahina, yan hana reñcang tan pasentana nora katuring ida cokordda, ping kalih ring ida i dewa agung, ida bagus ngurah, wênang ngambil, yan ida maŗêk ring ida cokordda, ping kalih ring ida i dewa agung ngo –
13.b. jog tan pawekasan, nora iwang, yadyan sirā angadêg wênang sirā kasinampurā. Mangke hana atur ida bagus ñoman murdana, ri yayah ira, mwang ri akang an makabehan apan sirā angêyut giri, anibak akên sêkar, rawuh ring sêkar angên, mangda tan gapuk mangde makanten wewidangan ida bagus ñoman murddana ring sêkar taji. Sahaning mawaşţa sêkar, ika –
14.a. ika wawidangan ida bagus ñoman ring sêkar taji. Titanen mangke wawidangan ida bagus ngurah ring pangkung, sahananing mawaşţa pangkung, mwang sahananing mawaşţa jurang, ika wawidangan ida bagus ngurah ring pangkung, hana malih wewidangan ida bagus ngurah ring pangkung, doh mwang kapaŗêk, mangde makantenan antuk ida, waşţan bukti ika hana ring jlijih, ring batang, ring bungan hurip, ring taba, ri toya-
14.b. pakêh, ring crokcok, ring kayu buluh, ring sban binga, ring batu pamor, ring prapat, rawuh ring sasak ida madwe pabuktian, mawaşţa ring tanah hêmbêt, samangkana putusing pangeling heling, bukti druwen ida bagus ring pangkung. Hana malih salawanya, hana wong wadeşā nusā, pêdêk tangkil ring icfo bagus ngurah ring pangkung, angaturakên sariranya, mwang deweknya apan ida ba-
15.a. gus ngurah ring pangkung wisesa,akweh wong wadeşā nayah ri ida, wadeşā paguyangan, wadeşāntapan, wadeşā lipa, ring wadeşā sabuluh, mwang wadeşā batu madeg, yan ida bagus ngurah anangun kang swaraja karyya, prasama ngaturang ayah, malih ring pasayatan ida bagus ngurah ring pangkung, ring dina, ş, umanis watugunung, tingkahnya nyayatin, nakêni tirta panglukatan pabŗêsi-
15.b. han anganggo sarwa putus, brahmaņā bhujangga wenang amutus, yan tan samangkana, edan pwa sirā. Malih ida bagus ngurah ring pangkung anrebe kang pānagi, ring kayanganya, pānagi angrencah, arganya, 5000, yan mungkulan hargania, 500, jarimpên lanang wadon, matalap, 7, mwang matalap, 9, nanging sasyan (sisyan) ida sami haŗêp ngaturang ayah, pasêk, pande, pañarikan.
16.a. Mañca deşā, sami arep, karana ida bagus ngurah madwe pānagi, kemulan asiki, ri mangke anadi satak. Priagem iki, tan wenang kiningsarang, ring mrajan kawitan, yaning wentên maraanah mangde huning, ring daging prihagem puniki, mangkn kabawosin ring pamrajan kawitan, yaning wentên purun amurug prihagem puniki, kasisipan hantuk, bha-
16.b. tara kawitan sane munggah ring prihagem puniki, Om wastiastu Om Santi Santi Santi Om. Puput sinurat ring rahina, bu, kli, matal, tang, ping, 3, śaśih, 2, rah, 9, saka 1903.
sumber : Arnita, Dra. I Gusti Ayu Rai Arnita (a.o.) - Inventarisasi dan Transliterasi Prasasti di Nusa Penida, Dinas Kebudayaan Propinsi Bali, 2003, 182pp. (3.1. Prasasti Pura Desa Sekartaji, p.24-34)


text:
1Napike sane ngranayang sogsag lan paiegan ring pantaran parasemetone? Boyake wetu saking indria sane saling tembung sajeroning angen parasemetone? 2Semeton ngedotang satunggiling barang nanging tan prasida polih. Raris semeton sregep jaga ngamatiang anak. Semeton banget pisan edot ring satunggiling barang, nanging taler nenten prasida keniang semeton barang sane buatang semeton punika, raris semeton ngawitin saling tembungin raos, tur maiegan. Semeton tan mapikolih punapa-punapi, santukan semeton tan mapinunas ring Ida Sang Hyang Widi Wasa. 3Menawita semeton taler mapinunas, nanging semeton taler tan molih, santukan dasar pepineh semetone mapinunas tan becik. Sawetning sane tunas semeton punika pacang telasang semeton buat ngulurin indrian semetone. 4Ih jero, anak sane tan satia! Punapike parasemeton durung uning, mungguing makakasihan ring jagate puniki mapiteges mameseh ring Ida Sang Hyang Widi Wasa? Duaning punika sapasiraja mamanah masawitra ring jagate puniki, ipun nadosang deweknyane meseh Ida Sang Hyang Widi Wasa. 5Sampunang pitaenanga tan paguna kecap Cakepan Sucine sane kadi asapuniki: "Roh sane kagenahang sajeroning padewekan iragane, antuk Ida Sang Hyang Widi Wasa, kabekin antuk kameledan sane banget pisan." 6Nanging sih pasueca sane sampun kapaicayang antuk Ida Sang Hyang Widi Wasa, langkung agengan ring punika. Sakadi kakecap Cakepan Sucine sapuniki: "Ida Sang Hyang Widi Wasa nglawan anake sane mrekak, nanging mapaica sih pasueca ring anake sane andap asor." 7Duaning punika suksrahja ring Ida Sang Hyang Widi Wasa, tur lawanja Ratun Setane, ipun pacang malaib jerih! 8Tangkilinja Ida Sang Hyang Widi Wasa, tur Ida pacang rauh nganampekin parasemeton. Bresihinja tangane, ih anak sane madosa! Tur eningangja kayune ih anak sane mapi-mapi! 9Pada duhkitaja masesambatan; salinin gargitan semetone antuk tangis, tur suka bungahe antuk kaduhkitan. 10Sorangja ragan semetone ring ayun Ida Sang Panembahan, Ida pacang nintingang parasemeton. 11Parasemeton, sampunang semeton seneng pada saling cacad! Sapasira seneng nyacad timpal wiadin nepasin anak sane tiosan, ipun nganistayang Pidabdab Torat tur ipun nepasin Pidabdab Torate punika. Yening semeton nepasin Pidabdab Torate punika, semeton sampun tan satinut malih ring Pidabdab Torate punika, nanging semeton sampun dados hakimipun. 12Wantah Ida Sang Hyang Widi Wasa kewanten sane mapaica pituduh lan kuasa nepasin manusane, Ida ngraga mrasidayang ngrahayuang miwah nyirnayang. Sapasirake pitaenang semeton ragan semetone, kantos semeton mamanah nepasin sesaman semetone? 13Sane mangkin pirengangja tiang, ih parasemeton sane mabaos: "Didinane ene wiadin mani tiang lakar luas ka kota anu, ditu tiang bakal nongos nyang atiban tur madagang apang liu maan bati." 14Nanging sujatinne semeton tan pisan uning ring paindikan rahinane benjang. Napi piteges urip semetone puniki? Urip semetone punika tan bina sakadi andus sane kanten wantah ajebos raris ical. 15Sapatutipun semeton patut mabaos sapuniki: "Yening Ida Sang Panembahan ngarsayang, tiang jaga urip tur makarya sapuniki wiadin sapunika." 16Nanging sane mangkin semeton sampun nyumbungang raga antuk kamrekakan semetone. Masesumbung kadi asapunika sujatinne iwang. 17Yening anake sane uning ring paindikan sane becik sane patut kardi ipun, nanging ipun tan nyak nglaksanayang punika, ipun keni pasisip dosa.
Copyright
Learn More


text:
1Ida Hyang Yesus raris tedun saking bukite, tur akeh pisan anake sane ngiringang Ida. 2Daweg punika wenten anak sakit lepra nangkil ring ajeng Idane. Anake punika raris matedoh tur nyumbah sarwi matur asapuniki: "Duh Guru, yen Guru ledang sinah Palungguh Guru mrasidayang nyegerang titiang." 3Ida raris ngenjuhang tangan tur ngusud anake punika maduluran pangandika asapuniki: "Tiang nyak nulungin jerone, segerja!" Jeg pramangkin anake punika seger. 4Ida tumuli ngandika ring anake punika: "Ingetangja! Unduke ene eda tuturanga teken anak lenan, nanging kemoja tangkilang deweke di ajeng sang pandita apanga dewek jerone katureksain, tur aturangja aturan manut buka pituduh Nabi Musane, makadadi bukti buat anake makejang, mungguing jerone suba seger." 5Daweg Ida ngranjing ka kota Kapernaum, raris wenten satunggiling prawira tentera Roma tangkil ring ajeng Idane tur matur pinunas asapuniki: 6"Inggih Guru, parekan titiange nandang pinakit raat pisan ring cecanggahan titiange, tur ipun tan mrasidayang bangun." 7Pangandikan Ida Hyang Yesus: "Mangkin Tiang jagi mrika nyegerang ipun." 8Nanging atur prawirane punika: "Duh Guru, tan pisan pantes Palungguh Guru jaga ngrauhin cecanggahan titiange. Kewanten Palungguh Guru kayun ngetelang pangandika angan akecap, sinah parekan titiange jaga seger. 9Santukan titiang sakadi anak sane kaprentah, titiang taler maderbe prajurit sane prentah titiang. Yen titiang mrentahang prajurite punika: kemoja majalan, ipun jaga mamargi. Maliha yen titiang ngaukin sane tiosan: maija, sinah ipun pacang rauh. Samaliha yen titiang nguduhang parekan titiange: garapja ene! Sinah pacang garap ipun." 10Ida Hyang Yesus angob pisan mireng atur prawirane punika, raris Ida ngandika ring anake sane ngiringang Ida, sapuniki: "Tiang nuturang teken jerone! Sasajaane di pantaran anak Israele tonden taen Tiang nepukin kapracayan ane buka kene gedenne. 11Ingetangja ene! Bakal liu ada anak teka uli kangin muah uli kauh, lakar bareng-bareng negak majengang ngiring Dane Abraham, Ishak muah Yakub sajeroning Pamrentahan Ida Sang Hyang Widi Wasa. 12Nanging anake ane patutne dadi parakaulan Ida Sang Hyang Widi Wasa lakar kakutang di tongose ane peteng dedet. Ditu ia bakal pada ngeling pajerit mataanan kanti giginne kriet-kriet." 13Ida Hyang Yesus raris ngandika ring prawirane punika, sapuniki: "Sane mangkin mawalija ragane! Sampun kadagingan sakadi kapracayan ragane." Daweg punika ugi parekan danene seger. 14Sarauh Ida ring jeroan Dane Petrus, irika cingakin Ida matuan danene sane istri sedek merem, santukan dane sungkan ngebus. 15Ida raris ngamel tangan danene, tur daweg punika ugi ical ngebus danene, raris matangi ngayahin Ida Hyang Yesus. 16Sasampune surup surya, akeh anake rauh tangkil makta anak sane karangsukan setan. Masrana antuk baos abuku Ida nundung setane punika. Akeh malih anak sane nandang pinakit sane segerang Ida. 17Paindikane punika mamargi kadi asapunika mangda kasidan sabda sane kawarahang antuk Nabi Yesaya asapuniki: "Ida ane nyuangin kasangsaran iragane muah nyalud sakit iragane." 18Rikala Ida Hyang Yesus ngaksi jadmane akeh sane ngiter Ida, raris Ida ngandikayang mangda sisian Idane malayar ka tepin danune sane lianan. 19Raris wenten guru agama adiri tangkil ring ajeng Idane, tur matur asapuniki: "Guru, titiang mamanah jaga ngiring sapamargin Gurune." 20Pasaur Ida Hyang Yesus: "Cicing alase pada ngelah gook, tur kedis-kedise pada ngelah sebun, nanging Sang Putraning Manusa Utusan Ida Sang Hyang Widi Wasa tusing ngelah tongos buat merem muah masandekan." 21Wenten malih anak tiosan rauh, inggih punika salah tunggal saking parasisian Idane, matur asapuniki: "Guru, icenja titiang mapamit ajebos praya ngilidang bapan titiange." 22Nanging pangandikan Ida Hyang Yesus: "Tututinja Tiang! Depangja anake mati nanem timpalne ane mati." 23Ida Hyang Yesus raris munggah ka jukunge kairing antuk sisian Idane. 24Tan pararapan jeg wenten angin ribut ring danu punika, kantos jukunge kalancah antuk toya, santukan ombake kalintang ageng. Ida Hyang Yesus daweg punika nuju sirep. 25Irika parasisian Idane nanginin Ida, aturne: "Inggih Guru, matangija, tulung titiang! Puniki wenten baya rauh, iraga tambis-tambis sengkala." 26Ida raris ngandika ring parasisian Idane: "Apa awanane cening pada takut? Saja cening anak ane tunan pracaya." Ida tumuli matangi raris namprat angin miwah ombake, tur pramangkin danune teduh. 27Sisian Idane sami pada angob, tur mabaos sapuniki: "Nyen sih anake ene kanti kayang angin muah danune jeg pada satinut teken Ida?" 28Sasampune Ida rauh ring pasisi, inggih punika ring gumin anak Gadarane, raris wenten anak sareng kalih medal saking setrane maranin Ida Hyang Yesus. Anake punika mayanin pisan, santukan ipun karangsukan setan akeh pisan. Punika awinan tan wenten anak purun nglintang mamargi irika. 29Anake punika raris jerit-jerit asapuniki: "Duh Ratu Putran Widi! Napi wenten kabuatan IRatu ring titiang? Punapike IRatu jaga nyisipang titiang sadurung rauh panemayanipun?" 30Tan doh saking genahe punika wenten bawi akeh pisan sedek ngrereh teda. 31Setan punika raris matur pinunas ring Ida Hyang Yesus asapuniki: "Yening IRatu nundung titiang saking jadmane puniki, icenja titiang magingsir ngrangsukin bawi-bawine punika." 32Pangandikan Ida Hyang Yesus: "Kemoja iba magedi!" Setane punika raris medal saking anake punika, tumuli ngrangsukin bawi-bawine punika. Daweg punika ugi bawi-bawine punika malaib pablesat, sami ulung saking abinge tur maclempung ka danune. Irika bawine sami padem kalebu. 33Anake sane nongosin bawi punika raris malaib ka kota. Ring kota ipun nuturang sapariindik bawi-bawine punika miwah indik jadmane sane karangsukan setan iwau. 34Sadaging kotane sami medal maranin Ida Hyang Yesus. Rikala ipun kapanggih ring Ida, ipun raris mapinunas mangda Ida gelis matilar saking genahe punika.
Copyright
Learn More


text:
Contoh pidato bahasa bali yang pendek..??1
Om Swastyastu,Melarapan antuk manah sane suci tur astiti bakti majeng ring Ida Sang Hyang Widhi Wasa, titiang sareng idadane sami para guru lan siswa SMA N 1 Penebel Prasida mapupul ring ajeng genah suci puniki, dumadak ida sueca nyurianin tur ngicen keselamatan ring iraga sami.
Rahina suci Saraswati ring sejeroning pemargin Agama Hindu ring Bali kebawosang pinaka ngawit tedun wacakan sastra pengewuruhan ring jagate pinaka suluh pemargi sejeroning ngelanturang kauripan ring jagate puniki. Jatma sane nenteen uning ring kewuruhan Sang Hyang Aji Sastra sampung janten taan prasida ngeruruh pemargi kauripan becik, santukan ipun nenten pacang uning punapa punapi tatecare pemargi ngerereh pangupajiwa sane becik anggen ngelanturang kauripan nyane.
Ring pamargin rahina suci ring Bali, Saraswati kemargiang nemoning rahina Saniscara umanis wuku Watugunung. Ritatkala irika para siswa sareng sami sumuyuk ngaturang bakti melarapan antuk Canang suci lan wangi mangda Ida Betara suweca nedunang kaweruhan tur nuntun para siswa sami prasida ngmargiang anggah ungguh seperindikan Brahmacari sane kelaksanayang ring sekolah.
Rikanjekan rahina Saraswati, siosan ring ngaturang bakti mangdene para siswa sami ngulat sarira nincepang pekayunan mangda kaweruhan punika wiyakti menggah ring angga tur prasida pacang ngelaksanayang ring sejeroning pemargin kehidupan tur setata ngeruruh pemargi sane becik manut sekadi pinuntun Sang Hyang Aji Dharma tur ngicalang pikayunan tan becik sane mikobetin jatma lan jagate.
Ibu guru Miwah Siswa sareng sami sane tresnasehin titing, asapunika atur titiang ngindikang menakadi rahina Saraswati dumugi wenten pikenohnyane. Pinaka pinguntat titiang atur puniki antuk parama shanti.
Om Shanti Shanti Shanti Om


text:
Ini adalah Jawaban Tersertifikasi
Para uleman sane wangiang titiang, sadurung titiang matur atur pinih riin titiang ngaturang panganjali umat “Om Swastyastu” Duaning ring galah puniki titiang purun ngaturang amatra pidarta ngangge base Bali. Gumanti pacang matetujon ngalestariang budaya Baline. Para ida dane sane wangiang titiang, sadurung titiang matur indik sesanan sisia majeng ring guru pengajian pacang baosang titiang dumun napi sane mawasta catur guru. Catur guru, sakadi sane munggah ring tatuek Agama Hindu, sane patpat patut baktinin inggih punika Guru Rupaka, Guru Pengajian, Guru Wisesa, miwah Guru Swadhyaya. Sane mangkin pacang baosang titiang indik guru pengajian. Guru pengajian inggih punika guru sane ngicen paplajahan ring sekolahan ngawit saking undagan TK ngantos ka perguruan tinggi. Sane ngicenin kaweruhan sakadi ketah kebaos “ilmu pengetahuan” sane kalintang mawiguna ring kauripane puniki. Duaning punika, para sisia nenten pisan kapatitiang tulak, miwah nyakitin. Duaning punika kabaos alpaka guru. Pinaka sisia patut nyinggihang tur ngadap kasor majeng ring guru pengajian. Para uleman sinamian, manawi wenten medal pitaken, napi tetujon guru pengajian punika. Boya je sios mangda para sisiane prasida mawiguna majeng ring bangsa lan negara, ngamijilang jadma sane madue keweruhan miwah kawigunan sekadi sane kebaos “SDM” utawi sumber daya manusia. Inggih para uleman sinamian, wantah asapunika pidarta titiang yening wenten nenten manut ring manah, titiang nunas pengampura lan nenten titiang ngaturang suksmaning ring manah. Sineb titiang antuk Paramashanti. “Om Shanti, Shanti, Shanti Om”.


text:
“Cening, élingang ragané kari alit, pacang menék bajang. Becikang ragané makta raga. Pekak tusing nyidayang makelo marengang cening. Tuuh pekaké tusing makelo. Yapin pekak mani puan tusing ada, cening sampunang sangsaya, pekak tusing taén galahin ragan ceningé pedidi.”
Asapunika raos Pekak Lanang mabesen ring tiang. Mangkin tiang yakti kari alit, pianak ubuh. Wantah I Pekak Lanang sané miara ukudan tiangé ngantos tiang matuuh limolas tiban. Kari cedang kuping tiangé mirengan besen Pekak Lanang.
“Ketut Wandri, dadi bengong jak padidi. Uling tuni cingakin tiang Ketut nrawang paliatné. Nak kénkén sujatinné, nang tegarang orahin tiang! I raga suba madan manyama yadiastun tusing ada iketan kulawarga.”
Makleteg bayun tiangé tundikin munyin Dayu Wila. Dayu Wila okan Ida Bagus Raka sané sangat paek teken tiang. Ring grian Ida tiang ngayah nulungin makedas-kedasan utawi gaén sané lianan. Gria Idané wantah sané nulungin ukudan tiangé sasukat tiang kalahina tekén Pekak Lanang sané dumunan ngayah i rika.
“Béh, Dayu. Ten wénten napi. Tiang inget sareng pekak tiange,” kénten tiang nyautin pitakon Dayu Wila sané malinggih di sisin tiangé.
“Nah Ketut, punang malih nika inget-ingetanga. Pekak Ketuté sampun ring tongosé becik. Mangkin Ketut acepang manten I Pekak mangda nyadia nyarengin pajalan Ketut ring mercapada niki,” galang keneh tiangé kasautin alus raos Dayu Wila.
Nanging nika wantah aslieban manten ring keneh tiangé. Mangkin tiang ten nyidayang mapineh becik. Ukudan tiangé sampun kaucap daki. Jeg kala napi kadén nyelepin ragan tiangé. Ten karasa yéh paningalan tiangé ngetél. Inget besen I Pekak sareng raos Dayu Wilané. Béh sarasa tusing nyidayang tiang nambakin ketélan yéh paningalan sané sampun nrebes melusin pipin tiangé.
Abulan sampun liwat, tiang marasa awak tiangé malénan. Basang tiangé ngancan ngedénang. Inget tiang tekén solah tiangé sané ten nawang tata krama. Mawak luh tusing bisa makta raga. Ngetél malih yéh paningalan tiangé ngenehang ukudan tiangé sané makutang. Ngentas di keneh tiangé pacang magedi uli grian Ida Bagus Raka. Sadurung pacang magedi, Dayu Wila sampun uning ring awak tiangé sané malianan.
“Ketut nak kénkén sujatinné, dadi Ketut lémpas ngantos kénten. Men sira sané ajak Ketut kénten. Sampunang nika bakta sedih padidi. Sira gegélan Ketut, nah orahang jak tiang. Nak pantes masi gegélan Ketuté nawang. Né nak Ketut jak gegélan Ketuté sané malaksana dadinné jak dadua naké ningting kéwehé niki,” kénten raos Dayu Wila ngedénang bayun tiangé.
Yakti gegélan tiangé nak mula sajan nyadia nyuang déwék tiangé sané sampun misi. Nanging tiang ten mrasidayang nrima tetimbangan gegélan tiangé krana tiang ker dadianga madu utawi somah cenikan.
Sanget pajalan magedi uling grian Ida Bagus Raka, pajalan tiangé katambakin sareng I Gedé Sanjaya. I Gedé puniki wantah timpal gegélan tiangé sané paling uning solah tiang sareng gegélan tiangé.
“Ketut, nang ja keneh-kenehang malu pajalané. Nyoman Putra nak sampun nyadia nyuang ragan Ketuté. Ulian Ketut, Nyoman Putra katulungin ngelah keturunan. Ketut pun nawang, somahné Nyoman tusing myidayang ngelah pianak. Nah jani Ketut ker nulungin. Lautang jani tresnané jak Nyoman. Somah Nyoman Putra pun nyadia ngelah madu laut ngelah pianak uling ragan Ketute,” asapunika I Gedé Sanjaya nuturin déwék tiangé.
Mula saja somahné Bli Nyoman nrima pesan déwék tiangé. Nanging tiang dereng nyadia dadi madu.
Tiang marasa pelih pesan kanti nyuang somah timpal. Nika mawinan tiang ten nyadia mamadu. Bangayang pun tiang sané ngedénang pianak tiangé padidi. Mula saja tiang nénten mapineh nyemak solah sakadi puniki.
“Ketut sampunan nuutin keneh sané nénten becik. Yén Ketut meled ker ngedénang pianak padidi sané lakar lacur tuah anaké cenik buin pidan. Panak Ketuté tusing lakar ngelah bapa ané anggoné tetua yadiapin suba ngelah Ketut ané madan mémé. Nang melahang nyemak pajalan idup. Ngedénang pianak tusing aluh cara i raga ngaé. Suud subé monto dogén mapineh boya-boya, jani lautang gedénang pianaké sareng gegélan Ketuté bareng-bareng,” asapunika raos Dayu Wila nuturin dewék tiang ané mula ukudan tiangé cenikan buin duang tiban.
Déréng uningina unduk puniki sareng Ida Bagus Raka, sané uning wantah Dayu Wila manten ring gria.
Tutur Dayu Wila sareng I Gedé Sanjaya ngulungan keneh tiangé ker ngalahin gegélan tiangé. Malipetan tiang ka kamar samping pawaregan griané. Tongos ané tis icénina ring ajin Dayu Wilané. Desiran angin ané nuut petengé masinaran bulan purnama nimpalin keneh tiangé ané tusing karuan. Tusing pegat-pegat tiang ngusud-usud basang tiangé.
Ngetél yéh paningalan tiangé ngenehang tutur Dayu Wila marep ring pianak tiangé benjang pungkur. Mula saja anak cenik ané tusing ngelah nak tua tusing ja melah idupné. Ada dogén unduk ané rasayanga kirangan. Tiang sané sampun ngrasayang dados anak ubuh kagedénang nak tua, I Pekak Lanang. Karasayang kuangan idup tiangé nénten masanding sareng anak tua sané dadi rupakan tiangé, sané nglekadang tiang. Yan mangkin tiang meled ker ngalahin Bli Nyoman Putra bapan pianak tiangé. Yakti tiang gaénang pianak tiangé sengsara. Cening tusing ker nawang bapa. Cening ker ngrasayang sengsara lebihan kén idup tiangé kalahin rupaka makakalih.
Angin peteng makta déwék tiangé katengah maya ngantos tiang ten inget malih ring raga. Pajalan tiangé maidehan, rurung ané ten taén entasin tiang mangkin tuut tiang. Ten ada rasa jejeh di keneh tiangé. Ring bucun rurung sané entasin tiang sagét tepukin tiang Pekak Lanang negak ngilut rotan.
”Pekak, adi pekak driki ngoyong? Anggén napi rotané nika?” kénten tiang nyapatin pekak tiangé.
“Cening, né ba gaénang pekak ayunan bang kumpin pekak. Melahang nyen miara, ngedénang kumpin pekak! Melah-melah masi cening dadi mémé lan kurenan. Da ja kanti ngalahin panak apabuin ngalahin somah. Nak gedé dosanné dadi mémé ané ngutang panak jak somah. Resepang cening…, resepang cening…, resepang cening…!” raos pekak ngancan makelo ngancan nyaruang kaampehang angin petengé.
Masalin masih baan munyin jagkrik, ilutan rotan pekak ngaé ayunan.
Makleteg bayun tiangé mirengang munyin pekak punika. Mulih pajalan tiangé uli rurung ané kaentasin nika. Mulih masi bayun tiangé uli tengahing maya inget malih ring raga. Inget masih tiang ngusud basang tiangé. Bukak tiang jelanan kamar, nyingak sampun matan ainé di muncuk kangin langité. Tiang ngentegang bayu, tiang marasa matepuk pekak. Nika wantah ipian. Pekak sampun mabesen ring déwék tiang napi ké sujatinné anaké makulawarga.
Dayu Wila mamargi gegéson ka kamar tiangé.
“Ketut, mara bangun?” kénten ragané nyapatin tiang.
“Ngih, Dayu. Wénten napi semengan pun mriki?” énggal tiang nyagjangin Dayu. Ajak tiang negak.
“Nah ada raosang bedik. Mu ké kayeh malu, di mukak antosanga jak aji,” baos Dayu Wila ngaénang bayun tiangé usak.
Énggalang tiang masalin, masugi dogén, kadirasa manjus tusing nyidayang ngentegang bayun tiangé. Ten taén atu Aji ngaukin tiang semengan kadi puniki.
“Ngiring Dayu. Dados tumbén Atu semengan pun ngaukin tiang?”
“Nah, bin jebos Ketut ker nawang,” Dayu Wila ten kayun ngortain tiang.
Pun nampek ring balé daja, tiang nyingakin ramé pesan anaké marembugan drika. Nampekan malih pedas tiang nyingakin Atu Aji sareng biang marembung sareng Bli Nyoman Putra. Batis tiangé ten ngidang majalan. Laut Dayu Wila ngedeng liman tiangé. Bli Nyoman Putra katimpalin somahné ngidih ukudan tiangé. Alus Bli Nyoman ngraos sareng Atu Aji.
“Kénkén Tut, né Nyoman nak seken ker ngidih Ketut. Tuah Ketut né jani ker ngidaang nulungin Nyoman. Sing pelih yén Ketut nyak nulungin. Somahné Nyoman masi suba nyadia lakar manyama jak Ketut. Nah jani kénkén keneh Ketut, Aji tusing ngidang maksa, kéwala ada melahné Ketut nyak nulungin Nyoman?”
Nrawang keneh tiangé nyautin raos Atu Aji. Paling keneh tiangé. Inget malih tiang tekén besen pekak di ipian tiangé. Nylieb bedik lawat anak cenik né ker lekadang tiang.
“Ketut…, mbok ngidih tulung jak Ketut. Apa ja keneh Ketut lakar mbok tuutin pang Ketut nyadia dadi manyama jak mbok ngayahin Bli Nyoman. Jumah ker ramé yén Ketut nyak bareng mbok mulih. Kenken?” Mara mesu munyin somahné Bli Nyoman seken tiang nimpalin baan alus.
“Ngih Mbok, tiang ngidih pelih yén tiang ngamalunin Mbok. Tiang ngidih tulung masi jak Mbok pang ngajahin tiang carané dadi somah ané melah, ané mabakti jak kluarga!”
Tiang mapamit sareng Atu Aji, Biang, miwah Dayu Wila. Sami mekelin tiang antuk besen sané becik-becik.


text:
Buka slokane, adeng buin sepita,
suksmanipun : kaucapang ring anake sane kalintang plapan (tangar) ngraos lan melaksana.
Buka slokan gumine, nundunin macan turu,
suksmanipun : sakadi anake sane nantangin musuh sane sampun nengil.
Skadi slokan jagate, sukeh anake ngebatang banjar,
suksmanipun : wiakti sukeh pisan anake dados klian jaga ngladenin anak akeh (rakyat).
Buka slokane, aji keteng mudah, aji dadua mael,
suksmanipun : kaucapang ring anake sane nenten uning ngajinin pitresnan kalih paweweh anak lianan (timpal).
Buka sloka, ajum-ajuman puuh, sangkure masih ia,
suksmanipune : sakadi anake sane beog ajum, pamuput ipun pacang pocol wiadin sengkala.
Buka slokane, apa ane pemula, keto ane kepupu,
suksmanipun : napi sane kakaryanin, sapunika taler pikolehipun; yening melaksana kaon, sinah sengkala sane jagi kapanggih.
Buka sloka, bani mabak jepun, eda takut kena getahne,
suksmanipun : yening purun ngambil pakaryan sane ageng tur abot, sampunang ajerih pacang manggihin pakeweh utawi kabean ageng.
Buka slokane, bantang busuk badingang, apa tuara misi,
suksmanipun : kiwangane san elintang, yening mangkin malih medalang wiadin raosang, janten ngakehang kanten kaiwangan ipun.
Sloka yening ring Bahasa Indonesia pateh sekadi "Bidal". Sloka puniki masaih ring sesonggan, kantun ilid artinipun.
............ pah2an sastra saking basita paribasa


text:
Neher tan genep, srestining Bhatara Brahma. Mayoga pwa nira, Bhatara, Sang Hyang Brahma mwah resres yoganira, ana mijil kuskus mwah agni, anamwa rupa, ajwala-jwala, akeng sandining suksma, juana nira tiniba akena, amaning kendimaniking, jmanan Bhatara, nira Sang Hyang Brahma, matemahan Ongkara murti dadya amrta, pinra yoga pwa denira mijil matemahan rare, semangke hana, semangke matuha, putusing janan sira, angaran sira Mpu Brahma Rsi, Sri Maha Dewa ngaranira waneh, sira kinon de Bhatara Brahma, amrdiakena, jina kula, ring bhumi, medang bhrata warsa gumawe wodyaning, Brahma kul, kunang rep yoga nira. Mpu Sri Maha Dewa dahaling susiddhi yoga nira, saksana mijil tang kukus, mawot agni, sangkeng tingtungin bajra jnana nira, matemahan rare rwa laki-laki, mangke mijil, mangke matuha, neher inaran sira Mpu Dang Hyang Dwijendra, Sri Raja Bajra Kerta ngaranira waneh. Atenira ngaran sira Mpu Dang Hyang Bajra Satwa, apan mijil sakeng tungtungin bajra jnana. Mpu Sri Maha Dewa, atisaya kemahalinyam nira, maring loka kabeh. Kunang sira Mpu Dwijendra, kinon de Bhatara, nira Sang Hyang Brahma Siwa Gni loka, amerdi akena, maka brahmana luwih utama, sang maha trini, jinakula, ribhumi medang bharata warsa, gumawe maha suddhaning tri loka. Iki wenang amrtista sahalaning tri bhuwana mandala sadaya. Kunang rep mayoga pwa sira Mpu DangHyang Dwijendra, dahating susidhi yoga nira. Saksana hana mijil Sang Hyang Agni amanca warna, malela-lela, terusing anteriksa, mawordumma, tisayeng mawelu tejaning kukus angurdha yana mwah atikel tikel, ming kewur, ming sor, prapteng bungkahing ajengire, Sira Mpu Bajra Raja Kerta, Sira Mpu Dang Hyang Dwijendra ngaranira waneh, dadyata hana mijil, tekang maya tri warna sakeng bajra jnananira, neher pinra yoga akena, tikang maya, yaya matemahan rare, tri laki-laki, paripurna, mangke rare, mangke luhur, ngaran Sira Mpu Brahma Wisesa, winira ngaran Mpu Gagak Aking, mwah anten nira ngaran Mpu Bunuksah. Ika amredi akena, brahmana pandita, mwang brahma siwa gama, nguniweh brahmana bud agama, ika simanggeh maktrini, pandeta siwa sugata, ngaran, ika pinaka murdaning yajna agung ring bumi medang bhrata warsa, pinaka loka angkana.
Kunang sira Dang Hyang Bajra Satwa, kinon de sira Mpu Maha Dewa, amrediakena, jina kula, maring yawa dwipa mandala, mayoga pwa sira, repsidi yoga nira, hana mijil panca rupa, ikang mayaning jnana, sakeng tanu amengap, kadi pakesan, purna yoga ikang maya, mangke hana, mangke luhur, ngaran Sira Mpu Gni Jaya, arinira ngaran Mpu Maha Meru, mwah antenira ngaran Mpu Gana mwang Mpu Kuturan, tikang bungsu ngaran Mpu Bradah.
Prasasti Pande Kesian bersambung . . . . .


text:
1Sane mangkin ngeniang jinah sane jaga katurang ring parakaulan Ida Sang Hyang Widi Wasa, sane wenten ring jagat Yudea, laksanayangja sakadi sane sampun tuturang tiang ring pasamuan-pasamuane ring wewengkon Galatia. 2Nyabran rahina Redite, mangda semeton suang-suang nganehang jinah semetone akidik manut pikolih semetone suang-suang, tur punduhangja, mangda rikala tiang rauh, semeton nenten repot malih munduhang jinahe punika. 3Yening tiang sampun rauh, sapasiraja sane pracayain semeton, punika jaga utus tiang ka kota Yerusalem buat makta padanan semetone tur pacang kadulurin antuk surat buat pasamuane irika. 4Yening semeton marasa perlu mangda tiang taler sareng mrika, tiang pacang luas nyarengin ipun. 5Tiang misadia jaga ngrauhin semeton, sasampune tiang nglintangin wewengkon Makedonia, santukan sane mangkin tiang sedekan mamargi jaga nglintang irika. 6Tiang mamanah masandekan ajebos ring genah semetone, minab kantos lintang masan dingin. Sasampune punika semeton mrasidayang nulungin tiang buat nerusang pamargin tiange. 7Tiang tanja mamanah ngrauhin semeton wantah aslabsaban kewanten, nanging tiang mamanah sue sareng-sareng ring parasemeton, yening Ida Sang Panembahan ledang. 8Nanging tiang pacang jenek irika ring kota Epesus, ngantos rauh Rerainan Pentakostane, 9santukan irika tiang polih sela becik pisan buat ngamargiang pakaryan sane ageng tur penting, yadiastuja akeh anak sane nungkasin. 10Yening Timotius ngrauhin semeton, tampija ipun, santukan ipun taler dados pangayah Ida Sang Panembahan, pateh sakadi tiang. 11Sampunangja kantos wenten semeton sane nganistayang ipun! Nanging tulunginja ipun, mangdane ipun mrasidayang nglanturang pamarginipune saha rahayu, mangda ipun gelis mawali ring tiang, santukan tiang sareng semeton-semeton tiosan sampun sue nyantosang rauhipune. 12Ngeniang ring semeton iragane Apolos, tiang sampun ping kuda-kuda mapangedih ring ipun, mangda ipun nyak rauh ninjoin semeton iriki, sareng ring semeton-semetone sane lianan. Nanging ipun durung mrasidayang ngrauhin semeton mangkin. Benjangan yen wenten sela sane becik, sinah ipun pacang rauh. 13Ring pamuput pada yatnaja semeton! Pagehangja kapracayan semetone! Semeton patut wanen, tur kukuh bakuh! 14Laksanayangja saluiring pakaryan semetone madasar antuk kapitresnan. 15Parasemeton sampun pada uning, mungguing Stepanus miwah kulawarganipune, ipun dados anak Kristen sane pangawit ring jagat Akaya. Ipun sampun ngayahin parakaulan Ida Sang Hyang Widi Wasa. Punika awinanipun tiang nunas mangda semeton, 16satinut ring pimpinan anake sane sakadi Stepanus punika, tur taler ninutin sakancan anake sane sampun tuyuh sareng-sareng makarya ring ipun. 17Tiang marasa liang ring manah uli krana rauhipun Stepanus, Portunatus miwah Akaikus, santukan ipun sampun ngentenin parasemeton. 18Ipun sampun ngranayang liang idep tiange, sakadi ipun ngliangang idep semetone sareng sami. Anake sane kadi asapunika patut kajiang. 19Pasamuan-pasamuan sane wenten ring jagat Asia ngaturang pangayu bagia ring semeton pasamuan sareng sami. Kadi asapunika taler Akwila miwah Priskila rauhing pasamuane sane wenten ring umahipune taler ngaturang pangayu bagia buat semeton sareng sami. 20Taler parasemeton sane wenten irika sami ngaturang pangayu bagia ring semeton. Pada saling aturin pangayu bagiaja ring pantaran parasemetone maduluran pangaras sane suci. 21Tiang Paulus taler ngaturang pangayu bagia malantaran tampak liman tiange niri. 22Sapasiraja sane tan tresna bakti ring Ida Sang Panembahan, mangda ipun keni pasisip Ida Sang Hyang Widi Wasa. 23Maranatha! Duh Ratu Panembahan, gelisangja rauh! Sih pasuecan Ida Hyang Yesus, Panembahan iragane nyarengin semeton sareng sami. 24Tresna asih tiange taler nyarengin semeton sareng sami sajeroning Ida Sang Kristus Yesus.
Copyright
Learn More


text:
Banten Bayuh saluwirin Dewasa ALA
Banten Bayuh Dewasa Ala
suci dene genep adanan, muwang caru ring natar, luwirnia sega 11 (solas), gelar sanga jangan sakewali, rumbah gile, sasak mentah (nasi atangkih berisi darah mentah), muwah sekul mawadah wakul, iwak pejagalan, wiwidean anut sasih, sekul segegem iwaknia amel-amel, muah seselambunan, wawidehan olah dene sangkep, sajeng aguci, pancakolika, langsub sapere karania, payascite suci asoroh, segeh timbanan sakulak panci, iwak sate brumbun muwang sate wiring pinanggang, sahe raka sarwa galahan, genep sapere karania.
Mantra Banten Bayuh Dewasa Ala
sang butha kala nungku rat, sang bhuta kala wisesa, sang bhuta kala we uku, sang kala dewi menge pepet, sang kala biyantara dore waye, sang kala sri laba jaya menala, sang kala pancawara, sang kala sadwara, sang kala saptawara, sang kala astawara, sang kala nawewara, sang kala dase sengker, sang kala gni rewana, sang kala brahma, sang bhuta kala mrtiyu, sang bhuta kala penganten, sang bhuta kala kundang kasih, sang bhuta kala rumpuh, sang kala dumerana, sang kala luwiraning kala jare merana, iku tadah sajinira samedaye, same kang tineda, kasukanira kabeh, ring sanga deruwe caru balik ruwangen dina becik, manusanira akarya ayu, asungane nugeraha rahayu, alit kang sun aturaken, agung kang sude ingantukaken atma juwetanipun, anak anakaken aputu buyut, ong siddhirastu ya namah swaha.
Caru Bayuh Sasihbanten carun sasih:
Sasih Kasa; bantenia tumpeng 4 (papat) dadi atanding, iwak daging bawi matah, tuak yeh.
sasih Karo; caru tumpeng 1 (siki) dadi atanding, iwak jatah calon 7 (pitu), tuak yeh
sasih katiga; caru tumpeng 6 (nenem) dadi atanding, iwak uyah agegem
sasih kapat; caru tumpeng 3 (telu) dadi atanding, iwaknia basang-basang, daging mentah, tuak yeh
sasih kalima; caru tumpeng 9 (siye) dadi atanding, iwaknia daging matah, bawang jae, tuak yeh
sasih kaenem; caru tumpeng 8 (kutus) dadi atanding, iwaknia jatah calon tan winalik bakarnia, tuak yeh
sasih kapitu; caru nasi sokan, iwaknia daging matah, calon, bawang jae, tuak yeh
sasih kaulu; caru tumpeng 2 (dadua), iwaknia getih atakir, daging atakir, bawang jae, tuak yeh
sasih kesanga; caru panca sata tumpeng 2 (dadua), tuak yeh
sasih kedasa; caru tumpeng 10 (dasa) dadi atanding, iwaknia asu bang bungkem, olah dene agenep, tuak yeh
sasih jesta; caru asu sinamleh, nasi biyu, tuak yeh
sasih sadha; caru sarwa genap, sahe makuah, tetampigung abesik, liwet satungkeban, jangan dadap, antok laje, genah ring sanggah suku tunggal, wadahnia ancat-ancat, tuak yeh berem mawadah cambeng, gantung-gantungan. tlas.
Kramaning mecaru
Jesta apareb teriwit kereta te, ayunia penanggal ping 5 (lime), sang hyang peretiwi tumurun, apareb sang manasije, bhuta kang umiring, bhuta guledag, bhuta kasuluhan, bhuta weda, bhuta terompong kajarnia, gering manusa pejen, ajejaga ring lawang, asesangran. CARU; sesayut wangun urip kang ring lemah, liwat tenget papecel, kulume, jangan asem, pencak kacang, terong kuning, antok cabe gawe, sajeng.
Sasih Sadha meparab, mapetinjak aturu, ayunia acaru tanggal apisan, sang hyang sadasiwa tumurun, aparab sang hyang makaredwaja, bhuta kang umiring: bhuta areala, bhuta pubaka, bhuta gelem, bhuta geger, bhuta turu, bhuta tiga sakti, lara makweh mawi ajejaga asesang garan ring lawang. CARU; tumpeng putih, kukumbu kuluban, antiganing bebek winasuhan dening bersih, tasik kang ring lemah, liwet kacang ijo, sakon ramen, iwaknia terong papece, sambel cabe gue, sajeng tan sine rasen.
Sasih Kasa, aparab seranesinare namah, ayuning acaru penanggal ping 10 (dasa), sang hyang iswara tumurun, aparab sang hyang antanu, bhuta kang umiring: bhuta tibeyek, bhuta tumanggung, bhuta kala binarak, bhuta sasegi, bhuta merikadang, kajarnia gering sadina rong dina pejah, ajejaga asanggaran ring lawang CARU; tumpeng putih kuning adanan, iwak sate pinanggang abesik, liwet kacang, pecel sate, gerang asem, pencok bukal, sajeng tinaringan.
silahkan baca artikel yang terkait dengan Warida Dewasa Ayu:
demikianlah sedikit ulasan tentang Banten Bayuh saluwirin Dewasa ALA. hendaknya diketahui pula, bahwa banten bayuh dewasa ini baiknya di"anteb" oleh seorang pemangku khayangan atau di puput oleh sulinggih. semoga informasi banten bayuh dewasa ini ada manfaatnya. suksema.